Дунё янгиликлари Uzcard\nМасофали тўловлар: Verifone янги мобил терминалларни намойиш қилди\nМасофали тўловлар: Verifone янги мобил терминалларни намойиш қилди. Фото: verifone.com\nVerifone компанияси e280 мобил терминалларни (mPOS) омма эътиборига ҳавола қилди. Унинг авзалликларидан бири шундаки, харидорлар дўконнинг исталган нуқтасида туриб тўловларни амалга оширишлари мумкин бўлади. Сотувчилар янги қурилма орқали харидорларга ўз-ўзига хизмат кўрсатиш маданиятини ошириш ва мобил иловаларга бўлган эҳтиёжни қондиришни мақсад қилиб белгилашган.\nTimeTrade сўровномасининг натижаларига кўра, харидорлар дўконларда 10 дақиқадан ортиқ туриб, тўловларни амалга оширишдан норози эканлар. Жумладан, IHL Group ҳисоботига биноан, дўконнинг исталган нуқтасида туриб, мижоз учун ёрдам беришга қаратилган мобил иловаларни қўллайдиган сотувчиларнинг сотувдан тушган йиллик фойдаларида ўсиш кузатилибди.\ne280 терминалларининг асосий белгилари:\n- NFC, QR-код, мобил хамёнлар, EMV ва амалдаги бошқа тўлов турлари орқали тўловларни қабул қилади;\n- Ишлатилиши оддий ҳамда, бошқариш, PIN-код, имзолардан фойдаланиш учун рангли тачскринлар қўлланилган;\n- USB-C коннектори, маълумотлар ва энергия етказишга қаратилган стандартларга жавоб беради;\n- Аксессуарлар тўплами: заряд ускунаси, суянчиқ жиҳози, деворга мустаҳкамловчи жиҳоз, штрих-кодлар сканери ва бошқалардан ташкил топган.\nУшбу терминал шунингдек, зарядсиз 10 соатдан ортиқ вақт давомида транзакцияларни қайта ишлаш қобилиятига эга. е280 терминаллари Bluetooth Low Energy ва Wi-Fi технологияларини қўллаб қувватлайди.\nАвтомобилларнинг турар жойи ва бензин учун онлайн-тўловлар: Alibaba ва Honda ҳамкорликдаги лойиҳа устида ишлашмоқда\nАвтомобилларнинг турар жойи ва бензин учун онлайн-тўловлар: Alibaba ва Honda ҳамкорликдаги лойиҳа устида ишлашмоқда.Фото: carmagazine.co.uk\nAlibaba ва Honda “ автомобилларни системага улаш” учун тўловларни амалга ошириш имкониятини ишлаб чиқишмоқда.\nAlibaba Group AutoNavi холдинг компанияси ҳамда Honda йирик автомобиллар компанияси интеллектуал система ва интернет тармоғига уланган автомобиллар учун тўловларни амалга ошириш имконини яратувчи лойиҳани ҳамкорликда амалга оширишни режалаштирмоқда.\nАниқроғи, Япониянинг автомобил ишлаб чиқарувчиси ва AutoNavi холдинги автомобил ҳайдовчилари учун AutoNavi картаси орқали бензин, автомобил турар жойи ва Хитойдаги бошқа бир қатор хизматлар учун онлайн тўловларни амалга ошириш имконини берувчи системани яратишни режалаштиришмоқда.\nHondа ҳамда AutoNavi компаниялари 2015 йилдан ҳамкорлик қилиб келишади. Уларнинг аввалги ҳамкорликдаги лойиҳалари кўп функцияли навигацион система яратилишига қаратилган эди. Эндиликда бу икки йирик компаниялар автомобилларда Alipay хизматларидан фойдаланишга қаратилган лойиҳа устида ишлайдилар. Хитойда муҳим автомобил ишлаб чиқарувчи ҳисобланувчи Honda янги лойиҳа орқали янада кўпроқ мижозларни жалб қилишни режалаштирган. Бундан ташқари иккала компания ҳам “автомобилларни системага улаш” технологиясини ва мобил алоқа учун 5G интернет имкониятини кенгайтиришга ҳаракат қилишмоқда.\nЭслатиб ўтамиз, ҳозирги кунга келиб, Alibaba тўлов системасининг фойдаланувчилари 500 миллиондан ортиғини ташкил қилмоқда.\nVisa транзакциялари махсус овоз ва анимация билан бирга амалга оширилади\nVisa транзакциялари махсус овоз ва анимация билан бирга амалга оширилади. Фото: techweez.com\nVisa карталари орқали интернет ёки дўконда муваффақиятли амалга оширилган транзакциялар борасида карта фойдаланувчиларига анимацион расм, овозли сигнал ёки тебраниш орқали хабар берилади.\n“Visa овози” ни 2018 йилда Пхенянда ўтказиладиган Қишки Олимпия Ўйинлари вақтида биринчи бўлиб глобал реклама кампанияси доирасида оммага эшиттирилиши режалаштирилмоқда.\nVisa брэндингида сенсорли элементларнинг ишлатилиши компания тўғрисидаги фикрни шаклланишига қай даражада таъсир қилишини аниқлаш мақсадида дунёдаги саккизта давлатлардаги карта фойдаланувчилари иштирокида олиб борилган сўровнома доирасида қуйидаги натижалар келиб чиқди:\n• 83% сўровнома иштирокчилари овозли сигнал ва анимациялар Visa компаниясининг брэндингига ижобий таъсир қилишини белгилаб ўтганлар;\n• 81% карта фойдаланувчилари эса, овозли сигнал ва анимацияларни қўлловчи савдо-саноат ташкилотларига нисбатан жуда ижобий муносабатда эканликларини таъкидлаб ўтганлар;\n• бир сониядан кам вақт давом этадиган “Visa овози” тўлов тезлиги ва қулайлиги билан чамбарчас боғлиқлиги ҳам алоҳида таъкидлаб ўтилгани аниқланди.\nРекламада сенсорли технологияларнинг қўлланилиши инсонларда ижобий ҳиссиётни келтириб чиқаради.\n2018 йилда Visa нинг сенсорли брэндинг элементлари Visa Developer Platform платформасидаги ишлаб чиқарувчилари доирасида, шунингдек, эҳтиёж сезилганда Visa Ready программаси доирасида ҳам чуқурроқ интеграция қилинади. Visa шунингдек, келгуси йилда савдо корхоналари ва шохобчалари учун ускуналарнинг миллий етказиб берувчилари иштирокида бошланғич дастурларни амалга оширишни тайёрлаган.\nКарталарми ёки банкноталарми? Тадқиқот натижалари европаликлар қандай усулда тўловларни амалга оширишларини намоён қилди\nЕвропа Марказий Банкининг тадқиқод натижаларига кўра, Европа тўлов бозорида нақд пул орқали тўловларни амалга ошириш жараёни кўпроқ қайд этилган. Европа ҳудудидаги 79% тўловлар ҳали ҳам банкноталар билан амалга оширилар экан. Бу эса европаликларнинг дўконларда сарфлайдиган умумий миқдорининг 54% ига тенгдир. Карталар эса 19% тўловлар учун қўлланилиши қайд этилмоқда. Пластик карталар орқали тўловлар амалга оширилган умумий тўлов миқдорининг 39% ига тўғри келади.\nАйтиб ўтиш лозим, ушбу кўрсаткичлар алоҳида давлатга нисбатан ўзгариб боради. Масалан, Германия ва Австралия дўконларида 80% дан ортиқ тўловлар нақд пул орқали амалга оширилар экан. Голландия, Эстония ва Финляндия каби шимолий давлатларда эса, кассаларда нақд пул билан амалга оширилган тўловлар миқдори 50% гача қисқарган.\nОдатда, эркаклар аёлларга нисбатан банкноталар билан тўловларни амалга оширишар экан. Худди шундай кўрсаткични кичик ва катта ёшлар ўртасида ҳам кузатиш мумкин.\nОдамлар карталар орқали тўловларнинг қулайлигига қарамай, кўпинча нақд пул билан тўловларни амалга оширишларини тан олишган. Европа Марказий Банкининг маълумотига кўра, бу ҳолат ўртача миқдордаги чекдаги миқдорга нисбатан паст эканлиги сабабли кузатилаётган экан. Маълумотлар аксарият тўловларнинг учдан икки қисми 15 евродан кам миқдорда эканлигини кўрсатмоқда. Баъзи ҳудудларда PIN-кодни термай туриб билвосита тўловларни амалга ошириш эса ҳали оммалашмаган.\nШунингдек, тадқиқот натижалари европаликлар ҳали ҳам нақд пулни тежаш воситаси сифатида ишлатишларини кўрсатди. Жумладан, Евроҳудуддаги аҳоли вакилларининг тўртдан бир қисми уйларида нақд пулларини заҳира сифатида сақлаб туришлари аниқланибди.\nКелажак картаси: вақтинчалик PIN-код ва экранли тўлов картаси яратилди\nDa Vinci Choice инновацион картаси компьютер вазифасини бажариб, паролларга бўлган эҳтиёжни бекор қилади ҳамда тўлов соҳасининг трансформациясига олиб келади\nХакерларга тўла, паст даражали киберҳимоя ҳамда содда пароллар мужассамлашган замонавий ҳаётимизда маблағимизнинг ҳимояланган эканлигига амин бўлишимиз учун анча мукаммал банк карталарига эҳтиёж бор.\nDa Vinci Choice келажакнинг инновацион картаси Австралиянинг йирик банклар гуруҳининг собиқ хавфсизлик бўлими раҳбари Саймон Хьюитт томонидан ихтиро қилинди.\nЯнги карта компьютер вазифасини бажариб паролларга бўлган эҳтиёжни бартараф қилади ва тўлов соҳасининг бутунлай трансформациясига олиб келади.\nDa Vinci Choice қандай ишлайди\nБир қарашда Da Vinci Choice хамёнингиздаги бошқа банк пластик карталаридан фарқ қилмайди - бошқа пластик карталар каби юпқа ва пластикдан тайёрланган.\nБироқ, уни ўгиришингиз билан унинг авзаллиги ва қиймати англаб олинади: карта мини компьютер бўлиб, кичктна экран ва клавиатурадан иборат.\nКартадан фойдаланиш учун ягона Da Vinci PIN кодини териш ва маблағ ечиб олинадиган картани танлаш лозим. Da Vinci карталарига аввалдан сизда бўлган бошқа барча карталарни боғлаш мумкин.\nAMEX, MSTRCARD ёки бошқа боғланган карта номи экранда намён бўлганидан сўнг транзакцияни амалга ошириш учун Da Vinci картасини контактсиз ҳисоблаш усукунаси яқинида ушлаб туриш керак.\nPIN-кодсиз муаммо ҳам йўқ\nКатта хажмдаги тўловларни (ёки банкоматдан катта миқдордаги нақд пулни ечиб олиш) амалга ошириш учун Da Vinci картаси экранида вақтинчалик бир марталик PIN-код пайдо бўлади. Шу сабабли фирибгарлик эҳтимоли камаяди: транзакция амалга оширилганидан сўнг бир марталик PIN-код амал қилмайди.\nDa Vinci Choice 2018 йилдан сотувга чиқарилади ва тахминан 75 фунт стерлинг атрофида баҳоланади.\nVisa Европада реал вақтдаги тўловлар учун платформани ишга туширди\nVisa Direct жисмоний шахслар ўртасидаги (P2P), юридик ва жисмоний шахслар ўртасидаги (B2C), шунингдек, юридик шахслар ўртасидаги (B2B) тўловларни амалга ошириш имконини беради.\nVisa компанияси томонидан ишлаб чиқилган платформани Европада йўлга қўйишда Worldpay кўмаклашди. Технологиялар ва тўлов процессинги соҳасидаги дунёнинг етакчи компанияси билан олиб борилган ҳамкорлик ташкилотларга реал вақтдаги тўловларни амалга ошириш имкониятини яратди. Банк ва компанияларга платформа технологиясини киритишга кўмаклашиш мақсадида дастур ишлаб чиқувчилар учун махсус API яратилди.\nVisa бизнесининг Европадаги ривожи учун мандат эълон қилди. Унга кўра, карта ишлаб чиқарувчилари реал вақт режимидаги тўловларни 2018 йил октябрь ойига қадар ўз тизимларига қўшишлари лозим.\nУшбу технология оммалашган бошқа жахон бозорларида Visa Direct ҳажми ўтган йилга нисбатан 75% га ортган. АҚШда кўплаб ҳамкорлар, ҳусусан, PayPal, Braintree, Square Cash ва Stripe бу платформадан фойдаланадилар.\nАҚШ нинг энг йирик шаҳрида йўл ҳақи контактсиз тўловлар орқали амалга оширилади\nНью-Йорк ҳукумати аста-секин MetroCard транспорт карталаридан воз кечишга қарор қилди. Эндиликда, Нью-Йоркдаги транспорт хизматларига белгиланган йўл кира ҳақини контактсиз усулда амалга ошириш имкони бор.\nБир йил давомида 500та метростанция ва 600та шаҳар автобуслардаги турникетларда контактсиз тўлов терминаллари ўрнатилади. 2020 йилга келиб, бутун Нью-Йорк жамоат транспортлари шундай терминаллар билан жиҳозланади.\nЙўл ҳақини Apple Pay, Android Pay ва Samsung Pay тўлов хизматлари ўрнатилган смартфонлар орқали ёки NFC-чип ўрнатилган карталар ёрдамида тўлаш мумкин.\nЎз ўрнида MetroCard 2023 йилга қадар янги тизим билан ҳамкорликда ишлашда давом этади.\nMastercard карталари Мальдив оролларида паспорт вазифасини бажаради\nМальдив Республикаси иммиграцион департаменти инновацион шахсни тасдиқловчи хужжатни таклиф қилди. Ҳужжат ёрдамида тўловларни амалга оширишдан ташқари, орол ҳудудидан ва чет элга чиқиш учун паспорт, ҳайдовчилик гувоҳномаси, тиббий ва суғурта картаси сифатида фойдаланиш мумкин.\n“Мальдив паспорт карталари” Мальдив иммиграцион департаменти ва DERMALOG технологик ечимлар етказиб берувчи Германия корхонаси томонидан ишлаб чиқилган. Шу билан бирга, карталар Мальдив Банки ҳамда Masterсard тўлов тизими томонидан сертификатланган. Шу сабабли уларни халқаро миқёсда исталган Masterсard картаси каби ишлатиш мумкин.\nКарталарнинг амал қилиш муддати 10 йилни ташкил қилиб, улар поликарбонат деб номланган ҳом-ашёдан ишланган. Шунингдек, унга контактсиз ва контактли тўловларни амалга оширишга мўлжалланган иккита чип ўрнатилган.\nКартада амалга оширилган барча тўловлар, автотранспорт бошқаруви, соғлиқ, суғурта, саёҳат ва бошқа турли маьлумотлар сақланади. Картанинг ҳимояланиш даражаси бошқа исталган тўлов карталарга нисбатан анча юқори, унда паспорт маьлумотларини сақлаш мақсадида ҳавсизликнинг қўшимча чоралари кўрилган. Айнан шу қўшимчалар ҳисобига “Паспорт картаси”ни оддий паспорт каби ишлатиш мумкин: карта Мальдив оролларининг барча ҳудудларида, шу билан бир қаторда янги электрон турникетларда қабул қилинади. “Паспорт картаси” замонавий паспортга қўйиладиган барча халқаро стандартларга жавоб беради.\nГлобал муомаладаги тўлов карталарнинг миқдори эълон қилинди\n2022 йилга келиб глобал ҳажмда ишлаб чиқариладиган тўлов карталарнинг миқдори 17 млрд. гача ошади, ўтган йили бу кўрсаткич 14 млрд. ни ташкил этган эди.\nУшбу маълумотларни RBR консалтинг компанияси яқин кунларда чоп қилган «Global Payment Cards Data and Forecasts to 2022» ҳисоботида келтирди.\nҲисоботга кўра, 2016 йилда тўлов карталарнинг миқдори фоиз кўрсаткичда 8% га ошган экан. 2022 йилга келиб бу кўрсаткич эса 22% га ошиши кутилмоқда.\nЭнг оммабоп карталар тури дебет карталар бўлиб, барча чиқарилган карталарнинг 71% га тўғри келади. Бу эса ўз навбатида 2015 йилга нисбатан 1% га кўп деганидир.\nПластик карталар ишлаб чиқарилишининг тез суратларда ўсиши ривожланаётган давлатлар Хитой ва Ҳиндистондаги банк ҳисоб рақамларининг сони кўпайиши билан боғлиқ.\nШунингдек, RBR ҳисоботида бу кўрсаткич Осиё-Тинч океани, Яқин Шарқ ва Лотин Америкаси ҳудудларидаги ривожланаётган бозордаги молиявий интеграция лойиҳалари ёрдамида ўсиб бораётгани таъкидланди. Одатда кўпчилик банк тизимининг иштирокчисига айланганидан сўнг, берилган дебет карта уларнинг илк тўлов карталари эканлиги маълум бўлган.\nРивожланган давлатларда карта орқали тўловларни амалга ошириш кўрсаткичларининг ўсиши асосан ёшроқ фойдаланувларга боғлиқ. Жумладан, Буюк Британияда эмитент-компаниялар 11 ёшдаги болалар учун дебет карталарга эгалик қилишни таклиф қилади.\nҲисобларга кўра, дебет карталарга нисбатан кредит карталарнинг оммабоплик кўрсаткичи тушиб бормоқда. 2016 йилда кредит карталарнинг бозордаги улуши 2% га қисқариб, 20% ни ташкил қилди. Мутахассиларнинг таъкидлашларича, бундай тенденция келажакда давом этиб боради.


Ишлатилган шиналарни кукунга айлантирадиган линия - UZCHINATRADE.COM\nМамлакатимиз йўлларида ҳаракатланаётган автомобиллар сони кундан-кунга кўпайиб, бунинг натижасида ишлатилган шиналар миқдори ҳам ортиб бормоқда. Шу ўринда ушбу шиналарни нима қилиш керак деган табиий савол пайдо бўлади? Хўш, шиналарни қандай қилиб қайта ишлаш мумкин? Кўпчилик одамлар шиналарни шунчаки чиқиндига ташлаб юборадилар, бу эса ўз навбатида йирик чиқинди уюмларини ҳосил қилиб, экологияга хавф туғдиради.\nАвтомобиль шиналарини қайта ишлашга мўлжалланган мобил завод ёрдамида нафақат катта майдонларни шиналардан бўшатиш, балки улардан зарурий хом ашё (резина увоқ, металл) олиш мумкин. Шиналарни қайта ишлаш яна шуниси билан аҳамиятлики, ҳатто анча эскирган покришкадан ҳам яхши полимер хом ашё сифатида фойдаланса бўлади.\nШиналарнинг металл қисмини ажратадиган сепаратор\nҚаттиқ кесиш учун шредер\nИкки роликли майдалагич\nКичик материал учун майдалагич\nАйланма вибрация сепаратори\nРотор магнитли сепаратор\nИшлаб чиқариш қуввати: йилига 10 000 тонна, 6000 соат\nБино: 500 м2 ва баландлиги 5 метр\nХом аш\tё: диаметри 1200 мм ва эни 380 ммгача бўлган шиналар\nТайёр маҳсулот тури: 40 мэш (0.98мм) ўлчамдаги резина кукун\nБошқариш: бир сменада 6 кишигача.\nЛиния учун қуйидагилар зарур:\n1)\tБир тўплам ҳаво компрессори\n2)\t220 м3 майдонли бассейн ва бир нечта насос ёки икки тўплам 10 м3 ҳажмдаги ҳаволи совитишга мўлжалланган стояк.\nОнлайн сўров Ишлатилган шиналарни кукунга айлантирадиган линия


Xiaomi Mi A1 4/64GB Gold арзон нарҳларда - olcha.uz сайтидан сотиб олинг | Смартфонлар\nGoogle ҳамкорлигида Xiaomi томонидан ишлаб чиқарилган Mi А1 флагман смартфони иккита камера, 5.5 дюймли Full HD дисплей ва металл корпус билан жиҳозланган.\nСиз эҳтиёж сезган ягона камера\nMi А1 қурилма камерасининг биргина тугмасини босиб суратга тушинг, уни таҳрир қилинг, фильтрлар қўлланг, сақланг ва дўстларингиз билан бўлишинг. Икки карра кучли оптик зум ёрдамида эса, кичик деталлар ҳам эътибордан четда қолмайди.\nТехника бозорида икки камерали смартфонлар жуда кўп, аммо Mi А1нинг икки камераси мутлақо ўзгача бўлиб,12 мегапикселли кенгбурчакли объектив ва телеобективдан таркиб топган. Бу икки объектив бир бири билан уйғун ҳолда ишлайди ва «boke» эффектини ҳосил қила олади. Ушбу эффектда орқа фон ҳиралашган, асосий фондаги объект эса тиниқ ҳолда кўринади. Одатда, бундай эффектлар фақатгина профессионал фотоаппаратларгагина хос бўлган. Mi А1 билан эса Сизга ортиқча қурилманинг кераги бўлмайди.\nСиз учун яратилган қурилма\nБор йўғи 7.3 мм қалинликка эга ушбу гаджет Сизнинг қўлларингиз учун яратилгандек гўё. Уни ҳарид қилинг ва қулайликларидан баҳра олинг.\n7 495 000 сўм\nMDC Optima 2/16GB, Blue\nHuawei P Smart 32GB, Black (2019)\n869 000 сўм\nАксессуарлар Тугмали телефонлар Рациялар Таққослаш BQ 2434 Sharky Black и Xiaomi Mi A1 4/64GB Gold Телефонлар Таққослаш Huawei P30 Pro 8/256GB, Aurora и Xiaomi Mi A1 4/64GB Gold Таққослаш Huawei P Smart 32GB, Black (2019) и Xiaomi Mi A1 4/64GB Gold Таққослаш Nokia 216, Blue и Xiaomi Mi A1 4/64GB Gold Таққослаш BQ 5514G Strike Power Black и Xiaomi Mi A1 4/64GB Gold Smart Watches Планшетлар


Тинчлик маданияти концепцияси асосчиси – Сурхон тонги\nБош саҳифа / Сиёсат / Тинчлик маданияти концепцияси асосчиси\nЯнвар 5, 2018\tСиёсат Изоҳ қолдириш 1,082 Кўрилди\nИСЛОМ КАРИМОВ ТАВАЛЛУДИНИНГ\nМуҳтарам Президентимиз Ш. Мирзиёевнинг 2017 йил 27 ноябрдаги “Ўзбекистон Республикасининг Биринчи Президенти, буюк давлат ва сиёсат арбоби Ислом Абдуғаниевич Каримов таваллудининг 80 йиллигини нишонлаш тўғрисида”ги қарори кўп миллатли халқимизнинг ҳақиқий дил ифодаси бўлди.\nТарихда дунё аҳли яхшиларни башарият фарзанди сифатида доимо улуғлаган. Шу маънода, миллийлик ва умуминсонийлик қадрияти шаклланган. Буларни бир-биридан ажратиб бўлмайди. Ислом Каримов номи мустақил Ўзбекистон асосчиси, шунингдек, башарият фарзанди сифатида, тарих саҳифасида абадий муҳрланади.\nБошқа соҳалар қатори, Ислом Каримов фаолиятида давримизнинг бош глобал муаммоси, бутун инсониятнинг тарихий тақдирига тегишли бўлган тинчлик ва хавфсизлик, яъни тинчлик маданияти концепцияси масаласи алоҳида аҳамият касб этади. Тарихдан маълумки, улуғ алломалар, санъаткорлар, сиёсатчилар урушлар туфайли инсоният бошига тушаётган мудҳиш жабр-зулмни, табиатга етаётган ўнгланмас зарарни ва умуман инсон ва табиат мувозанатидаги бузилишларнинг олдини олиш, яъни “дунёни қутқариш” йўлларини тинимсиз излашган, турли ғоялар ва қарашларни илгари суришган.\nЮНЕСКОнинг Ўзбекистон ҳукумати таклифига кўра, 1998 йил 6 ноябрида Тошкентда ўтган якуний мажлиси муҳим аҳамиятга эга бўлди. Шу муносабат билан “Тинчлик маданияти ва ЮНЕСКОнинг аъзо давлатлардаги фаолияти” номли Тошкент Декларацияси, ЮНЕСКО Ижроия кенгашининг 155-сессияси ва унинг якуний мажлисида Ўзбекистон Республикаси Биринчи Президенти И. Каримовнинг тарихий нутқида тинчлик маданияти концепциясига асос солинган эди.\nБиринчи Президентимиз тинчлик маданиятини қатъий қўлланишини изҳор этиб: “Менинг назаримда, тинчлик маданияти ғояси XXI асрдаги умуминсоний тараққиёт фалсафасининг манбаи бўлиб хизмат қилади. Бу ғоя бугун ҳам дунёда тинчлик ва барқарорликни сақлаб қолиш йўлида халқларни бирдамлик ва ҳамкорликка даъват этиши лозим” деган эди. Ислом Каримов Ўзбекис тонда турли дин вакиллари тотувликда яшаб келганини эслатиб: “Кириб келаётган XXI асрда дунёни маданият ва маънавият қутқаради”, деган эзгу ғояни илгари сурган эди.\nИслом Каримов раҳбарлигида 2000 йил 14 декабрда, Олий Мажлиснинг тўртинчи сессиясида қабул қилинган “Ўзбекистон халқига мурожаати” тарихий аҳамиятга молик ҳужжат бўлди. Унда ХХ асрга баҳо бериш билан бирга, янги — XXI аср вазифалари белгилаб берилган эди. Мурожаатда таъкидланганидек, ХХ аср мозийга юз тутмоқда. Бу юз йиллик инсон ақл-заковати ва салоҳиятининг илму фан, техника ва маданиятининг буюк тараққиёти баробарида аянчли воқеалар даври ҳам бўлди. Бир эмас, икки жаҳон уруши, фашизм, ядро хавфи, дунёни сунъий равишда бир-бирига қарама-қарши лагерга бўлиш ва шу аснода “совуқ уруш” сиёсатини юзага келтириш, тоталитар тузум шароитида эса оммавий сиёсий қатағонлар, диний экстремизм ва халқаро терроризм сингари мудҳиш ҳодисалар айни ХХ асрда пайдо бўлди. Лекин асрниг энг муҳим интиҳоси — “совуқ уруш” даври барҳам топди.\nИнсоният бугун жуда катта ҳаяжон билан янги асрга қадам қўймоқда. Лекин, шуниси ҳам борки, одамзод ўз тарихининг янги юз йиллигига ХХ асрда эришган улкан ғалабалари билан бир қаторда айни шу вақт мобайнида юзага келган кўпдан-кўп муаммолари билан ҳам бирга ўтмоқда.\nИнсоният ирқи, миллати, маслагидан қатъий назар доимо аждодлари қолдирган маданий бойликлар, қадриятлар, урф-одатларига буюк ҳурмат билан қараб келган. Уларни асраб-авайлаш, келгуси авлодга ҳам бешикаст етказиш учун қайғурган. Бироқ бугунги замонда маънавий бойликларни сақлаб қолиш учун аввало, қонли можароларга барҳам бериш, тинчлик ва тотувликни қарор топтириш, тараққиёт мевалари бўлмиш маданий мерос, осори-атиқалар, урф-одатларини асраб-авайлаш, дунё халқларига маърифат улашиш, улар илм-фан ютуқларидан бирдек баҳраманд бўлишига эришиш зарур.\nАйтиш жоизки, Президентимиз Ш. Мирзиё- ев ташаббуси билан ишлаб чиқилган Ҳаракатлар стратегияси, 2017 йил 19 сентябрида Нью-Йоркда БМТ Бош ассамблеясининг 72-сессиясидаги тарихий нутқи, 2017 йил 22 декардаги Олий Мажлисга Мурожаатномасини Ислом Каримов асос сол- ган Тинчлик маданияти тўғрисидаги Тошкент Декларациясининг узвий давоми ва унинг дунё халқлари олдидаги амалий натижаси дейиш мумкин.\nЎзбекистон истиқлол йилларида мамлакатда, минтақада ва жаҳон миқёсида тинчлик ва бар- қарорликни сақлаш учун ғоятда кенг кўламли амалий ишларни бажарди. Давлатимиз раҳбарининг минтақавий хавф сизлик орқали бутун дунёда ялпи хавфсизликка эришиш ғояси — хавфсизликнинг Ўзбекистон модели сифатида бутун жаҳонда тан олинди. Ўзбек модели ўзининг тинчлик маданиятига содиқлик руҳи билан халқимизнинг тарихи ва менталитетига мутлақо мосдир. Ўзбекистон инсоният тарихида турли-туман дин ва маданиятга мансуб халқ ларга тинч ва биргаликда яшаётган юрт сифатида ноёб хусусият ва тажрибага эга.\nПрезидентимизнинг Олий Мажлисга Мурожаатида баён этилган дастурий қоидаларига амал қиладиган бўлсак, бугунги кунда бош мақсадимиз тўртта вазифани амалга ошириш билан боғлиқдир. Биринчиси — Ватан тараққиёти. Иккинчиси — юрт тинчлиги. Учинчиси — халқ фаровонлиги. Тўртинчиси — келажак авлоднинг бахт-саодатидир. Буларнинг барчаси бутун жаҳон халқлари ўртасида дўстлик, ҳамкорлик ва ҳамжиҳатликка боғлиқ. Шу боис, XXI асрни Халқаро тинчлик маданияти асри бўлишини истаймиз.\nОлдинги Қадриятлар юксалиши\nКейинги Келажакка қўйилган сармоя


Хитойликлар эски «айфон»ларни янги iPhone 12’га айлантириш усулини ўйлаб топди - Zamin.uz\nХитойликлар янги iPhone учун ортиқча харажат қилмаслик учун эски қурилмаларни iPhone 12’га айлантириш усулини ўйлаб топди, деб хабар беради Hi-Tech.Mail.ru.\nЯнги iPhone 12 ингичка ҳошияли янгиланган дизайнга эга бўлган, бироқ у ўзидан олдинги моделдан кескин фарқ қилмайди. Хитойликлар ўхшаш дизайндан эски қурилмани янгига айлантиришда фойдаланди.\nХитойдаги аксессуар ишлаб чиқарувчилар Apple’нинг янги маҳсулоти тақдимотига олдиндан тайёргарлик кўрган, бироқ оддий ғилофлар эмас, балки iPhone 11’ни худди iPhone 12’дек маскировка қилувчи махсус бамперли ғилофлар билан.\nШунга қарамай эътиборга олинадиган жиҳатлар ҳам йўқ эмас, хусусан, iPhone 11 ўлчами билан iPhone 12’дан бироз каттароқ, аммо буни фақатгина тўғридан-тўғри таққослаш орқали пайқаш мумкин. Шундай экан атрофдагиларни алдаш осон.\nБу каби трюкдан олдинги авлод қурилмаларида ҳам фойдаланилган эди. Хусусан, iPhone ХР ва ХS учун қўшимча объективга эга махсус ғилофлар чиқарилганди.\nЭслатиб ўтамиз, Apple октябрь ойидаги тақдимотида тўртта янги смартфонини намойиш этди: iPhone 12 Мini, iPhone 12, iPhone 12 Prо ва iPhone 12 Prо Мах. Барча гаджетлар компаниянинг А14 Bionic процессорига эга бўлган. Ишлаб чиқарувчининг таъкидлашича, бу ҳозирги кунда бозорда мавжуд энг кучли мобил процессор ҳисобланади. «Замин» янгиликларини «Вконтакти»да кузатиб боринг


23 декабрь, 2020, 12:32\nУнга дебютант рақиблик қилади.\n27 декабрь куни Қирғизистон пойтахти Бишкек шаҳрида ММА бўйича турнир ўтказилади. “Batyr Bashy” промоушени томонидан ташкил қилинаётган мазкур жанг кечасида ўзбекистонлик Ҳусниддин Ғаниев ҳам октагонга кўтарилади.\nЎрта вазн (77-84 кг) тоифасида ўз жангларини ўтказадиган ҳамюртимизнинг рақиби мезбонлар вакили Ибрагим Анзоров бўлади. Шу ўринда таъкидлаб ўтиш лозимки, Анзоров ўзининг дебют жангини ўтказади. Ҳамюртимиз эса, фаолияти мобайнида 4 та жанг ўтказиб, уларнинг учтасида ғалаба қозонган. Бир бора эса муваффақиятсизликка учраганди.\nМаълумот учун, Ҳусниддин Ғаниев аввалги жангларини MFC, RFCH 5, CAGE ва FFC промоушенларида ўтказган.


Tesla пикап ишлаб чиқармоқчи - Автомобильные новости UZ - Скачать музыку бесплатно новинки музыки 2016-2017\nТесладан буни ҳеч ким кутмаганди. Auto Bild нашрига асосланадиган бўлсак, теслачилар Ford F-150 ва Chevrolet Silverado автомобилларига рақобатчи тайёрлашни бошлаб юборади. Пикап кузовли автомобиллар АҚШда бозори чаққон саналади. Бир неча йиллардан бери учта энг харидоргир русумлар рўйхатидан Ford F-Series, Chevrolet Silverado ва RAM русумлари тушгани йўқ. Чамаси, Тесла ушбу рўйхатга киришни режалаштирган. Стандарт пикаплардан Тесла пикапи фарқланади. Аввало, қиёфаси оригинал ишланади. Иккинчидан, одатдагича, фермерларга эмас, юрист ва шифокорларга мўлжаллаб чиқарилади. Учинчидан, сезганингиздек, барча Тесла русумлари сингари электрли бўлади ва асосида Tesla Model 3 платформаси ётади. Ҳозирча, Тесла пикапи хусусида бор маълумотлар шу. Янги автомобилни 2018 йилда тақдим этиш мўлжалланган. - деб хабар бермоқда Carzone.uz нашри.


Қайднома тури маълумотларини бошқариш\nҚайднома тури маълумотини кўриш\nҚайднома тури маълумоти вазирлик ахборот тизими билан интеграция қилиш натижасида ҳосил бўлади. Яъни қайднома тури вазирлик ахборот тизимида шакллантирилади, сўнгра ОТМ ахборот тизими кўринади. Қайднома турини кўриш O’quv jarayoni / Qaydnoma turi менюси орқали амалга оширилади (1-расм).\n1-расм. Қайднома турлари рўйхати\nҚайднома турлари рўйхатида ўқув жараёнига тегишли барча қайдномаларни кўриш мумкин. Қайдноманинг янги тури пайдо бўлса у вазирлик ахборот тизимида шакллантирилади.\nҚайдномани тахрирлаш учун қайднома турлари рўйхатидан тегишли қайднома тури танланади ва натижада қайднома маълумотлари тахрирлаш майдонларига юкланади (2-расм).\n2-расм. Қайдномани таҳрирлаш\nҚайдномани таҳрирлаш ойнасида фақат қайдноманинг номини тахрирлашга рухсат бор. Шу сабабли қайднома номида хатолик бўлса тахрирлаш тавсия этилади ва Saqlash тугмаси танлаш орқали маълумотлар сақланади.\nБугунги кунда Фан қайдномаси, Курс иши қайдномаси, Давлат имтиҳони қайдномаси, Малакавий амалиёт қайдномаси, Битирув иши қайдномаси каби қайднома турлари мавжуд. Агар яна бошқа қандайдир қайднома турини яратиш керак бўлса, вазирлик ахборот тизими орқали шакллантирилади.\nЭслатма. Қайднома турини ўчиришга рухсат этилмаган. Тизим ўрнатилган вақтда қайднома турлари ҳам автомат шаклланади. Агар бирор бир хатолик бўлмаса қайднома турлари тахрирлаш мумкин эмас.


16 декабрь, 2019, 17:58\nТеглар:Бокс Ўзбекистон | Олимпиада | Токио-2020\nМаълумки, ҳаваскор бокс мамлакатимизда оммавийлиги жиҳатидан футбол билан бир қаторда эътироф этилади. Сўнги вақтларда эса миллионлар ўйинини ҳам ортда қолдирмоқда деб бемалол айта оламиз. Чунки чармқўлқоп усталаримиз бутун жаҳонни забт этишмоқда. Натижалар ажойиб... Шундай экан, халқимизнинг уларга нисбатан ишончи юқори. Қолаверса, улар бизни улкан ютуқларга ўргатиб ҳам қўйишди. Бунга, Рио Олимпиадаси, Осиё чемпионати, сўнги жаҳон чемпионатларини мисол қилиб келтириш мумкин.\nҲар жабҳада мамлакатимиз спортида намуна бўлиб келаётган боксчиларимизни олдинда тўрт йилликнинг энг муҳим турнири Токио Олимпиадаси кутиб турибди. Ўзбек бокси шунчалик иқтидорларга бой, вазн тоифаларида жиддий рақобат мавжудки, Токио йўлидаги турнирларга, умуман олганда ушбу Олимпиадага танлов борасида мураббийларнинг боши қотаётганлиги аниқ.\nБиз ижтимоий тармоқлар орқали хақиқий бокс ихлосмандларидан ўзига хос сўровнома ўтказиб, уларга “Сиз Олимпиадага қайси таркиб боришини хоҳлардингиз ва нима учун?” деган савол билан мурожаат қилдик.\nҚуйида уларнинг фикр ва мулоҳазаларини эътиборингизга ҳавола этамиз...\nАлбатта, бу шунчаки фикрлар холос... Аслида, таркибга кимлар кириши, қай боксчилар бу турнирга боришга лойиқ ва улар натижа кўрсата олишга қодир эканликларини Ўзбекистон бокс федерацияси мутасаддилари ва терма жамоа мураббийлари барчадан яхши билишса керак. Қолаверса, натижаларга ҳам улар жавобгар саналади. Шу нуқтаи назардан уларнинг тўғри танлов қабул қилишларига ишончимиз комил!\nДемак, мухлисларнинг танловига эътибор қаратамиз:\nҚуанишбек Сейдалиев (Тошкент вилояти Юқори Чирчиқ тумани) - энергетик\n- 52 кг Шаҳобиддин Зойиров.\n- 57 кг Миразиз Мирзаҳалилов.\n- 63 кг Элнур Aбдураимов ёки Иқболбожон Ҳолдоров. Бу вазнда иккаласига рақобатчи йўқ. Бироқ Иқбол вазн ташлаши керак бўлади. Буни амалга оширганда ҳам спорт формасини ушлаб туриши лозим. Менимча Элнур боради.\n- 69 кг Бобоусмон Батуров бориши керак. Шаҳрамни проф боксда қиладиган ишлари талайгина... Ғиёсов қайтса камида 1 йил вақтини йўқотади.\n- 75 кг Улугбек Ҳақбердиев сўнги Ўзбекистон чемпионатида бошқалардан бир бош устун кўринди. Гарчи, бронза олган бўлса ҳам уни Фанат Қаҳрамонов ва Одил Арслоновдан устун деб ҳисоблайман. Исроил эса профессионалда ажойиб натижалар кўрсатади.\n- 81 кг Дилшод Рўзметов.\n- 91 кг Мадияр Сайидраҳимов. Унга ҳам имкон берадиган пайт келди. Санжар Турсунов охирги вақтларда ишончни у қадар оқламаяпти. Бўй борасида ҳам бироз имконияти пастроқ.\n+91 кг Баҳодир Жалолов.\nБектемир, Исроил ва Шаҳрамлар яна ҳаваскор боксга қайтмаса яхши бўларди. Сабаби, профда яҳши натижалар қайд этишмоқда. Ҳаваскорга қайтса ортга ташланган қадам бўлади. Албатта, бу менинг шаҳсий фикрим.\nМираббос Мирзаҳалилов( Фарғона вилояти, Қува шаҳри) – ўқитувчи\nСаралаш турнирига борадиганлар 99 % аниқ бўлиб улгурган назаримда... Фақатгина икки вазнни аниқлаб олиш зарур бўлади холос. Булар -63 ва -69 кг. -63 кгда Холдоров, Норалиев ва Aбдураимовлар орасидан танлаб олинади. – 69 да эса, Батуров ва Ғиёсов ўртасида спаринг ўтказилиб муносибини олиб бориш керак деб ўйлайман.\nМени тахминим бўйича\n- 52 Шаҳобиддин Зоиров\n- 57 Миразизбек Мирзаҳалилов\n- 63 Иқболжон Холдоров\n- 69 Бобоусмон Батуров\n- 75 Дилшод Рўзметов\n- 81 Бектемир Мелиқўзийев\n- 91 Санжар Турсунов\n+91 Баҳодир Жалолов\nБиринчи турнирида натижа кўрсата олмаган тақдирда кейин бошқаларни ҳам олиб борса бўлади.\nАбу Бакр Толибжонов (Андижон) – қассоб\n- 52кг - Шаҳобиддин Зоиров\n- 57кг - Миразиз Мирзаҳалилов\n- 63кг - Иқбол Холдоров\n- 69кг - Шаҳрам Ғиясов\n- 75кг - Исроил Мадримов\n- 81кг - Бектемир Мелиқўзиев\n- 91кг - Санжар Турсунов\n+91кг - Баҳодир Жалолов\nАлишер Маъмуров ( Андижон вил. Олтинкўл тумани) – шифокор\nШаҳобиддин Зоиров (- 52 кг), Миразиз Мирзаҳалилов (- 57 кг) ва Баҳодир Жалолов (+91 кг)лар нафақат Олимпиадага боришга хақли, балки айнан шу вазнлардан медаль кутишимиз мумкин деб ўйлайман.\n- 63 кг да Иқболжон Холдоровга Элнур Абдураимов жиддий рақобат қила олади. Лекин Иқболжонни бўй узунлиги, оёқда яхши ишлай олиши, жанг давомида ўзига ўзи мотивация бера олиши ва Абдураимовдан қолишмайдиган техникага эга эканлиги унинг устунлик тарафи деб ўйлайман.\n- 69 кг ва -75 кг очиғи ушбу икки вазнда Шаҳрам Ғиёсов ва Исроил Мадримовлардан кейин бироз пасайиш юзага келгандек туюляпти. Шу икки вазн тоифасидаги бошқа боксчиларга хурмат сақлаган ҳолда шуни айтиш мумкинки, Олимпиадада айнан шу вазнларда медаллардан қуруқ қоламиз деб қўрқаман (шахсий фикрим).\n- 81 кг Рўзметов жаҳон чемпионатида қандай қатнашганини кўрдик ва бу унинг учун жудда катта тажриба бўлди деб ўйлайман. Ишонаманки Олимпиадада хам мухлислар ишончини оқлай олади.\n-91 кг да Турсунов худди Жалолов сингари барча мусобақаларда ушбу вазн тоифасини фақат ўзига тегишли қилиб олаётгандай эди, лекин сўнги Ўзбекистон чемпионати -91 кг да бошқа боксчилар хам асосий таркиб учун кураша олшини кўрдик.(барчаси шахсий фикрим албатта)\nЖалол Аҳмедов (Жиззах, Фориш) – талаба\n- 52 кг Шаҳобиддин Зоиров Шаҳобиддин: Жаҳон чемпионатида ажойиб қатнашди. Энди охирига қадар Олимпиадага ҳам бориши керак.\n- 57 кг Миразиз Мирзаҳалилов : Осиё ўйинлари, Осиё чемпиони ҳамда Жаҳон чемпиони Олимпиадага бормаса мантиқсизлик бўлади...\n- 63 кг Иқбол Холдоров: Элнур ёмон боксчи эмас. Лекин Иқбол каби ҳам эмас. Агар, вазн ташлашни уддалай олса Холдоровнинг имконияти юқори.\n- 69 кг Бобоусмон Батуров: Энг баҳсли ҳолат. Шахрам қайтиши деярли аниқ дейишмоқда, лекин зинадан чиқиб юқорига кетатётган профессионал боксдан яна қайтиш... Услуб бошқа, қўлқоплар қалинлиги ўзгача ва ҳаваскор нисбатан тезкор. Осиё ўйинлари чемпиони, Осиё чемпиони Жаҳон чемпионати бронза медали соҳиби ( бу натижа оддий эмас ахир) менимча Бобоусмон ҳақли назаримда.\n- 75 кг Одил Арслонов: Энг оғриқли вазн. Исроил қайтиш эҳтимоли бор деган миш-мишлар тарқалмоқда. У профессионал учун айни мос. Фанатга ҳурмат сақлаган ҳолда бу йили Одилжон Aрслоновга имкон бериб кўриш керак.\n- 81 кг Дилшод Рўзметов: Жаҳон чемпионатида Дилшод ўзини юқори даражада кўрсата олди. Анча номдор боксчиларни мағлуб этди. Менимча у тўрт йилликнинг энг нуфузли турнирига боришга ҳақли.\n- 91 кг Мадияр Сайидраҳимов: Aнчадан бери вақтини кутаётган Мадияр Саидраҳимов ва Ўзбекистон чемпиони Жамшид Aбдуллаев ўртасидаги спарринг ғолибига эътибор қаратиш лозим.\n+91кг Лазиз Муллажонов ва Улуғбек Мубиновлар яхши боксчилар. Aммо Баҳодир Жалолов кучлироқ ва сўзсиз ҳақли.\nНеъматулло Содиқов ( Самарқанд) - талаба\n- 52 кг -Шаҳобиддин Зоиров, изоҳга ҳожат йўқ деб ўйлайман, Олимпиада ва жаҳон чемпиони.\n- 57 кг - Миразиз Мирзахалилов, сўнги 3 та йирик турнирларни ютди. Ҳозирда у ўз вазнида тенгсиз!\n- 63 кг - Нозик нуқталаримиздан бири, имкони бўлса Иқбол Ҳолдоров! Бошқа тузукроқ номзод йўқ ҳозирча, Элнур, Шунқорлар совринсиз қолиши эҳтимоли юқори.\n- 69 кг - Бобо Усмон Батуров асосий таркибга кириш учун барча ишни қилди. Осиёда тенгсиз бўлди. Жаҳонда совриндор. Шаҳрам Ғиёсовнинг профидаги имкониятлар юқори, унинг бу йўналишда чемпионлик камарларини ютишидан умидвормиз.\n- 75 кг - Исроил Мадримов ҳали Олимпиадага боришга улгурмади, Ўзбекистонда унга ҳозирча рақобатчи йўқ. Профидагиларни олишни ёқламайманку бу вазнни бошқача қилиб қутқариб қолишни иложи йўқ деб ўйлайман.\n- 81 кг - Дилшод Рўзметов келажакда жуда катта ютуқларни қўлга киритишига ишонаман. Салоҳияти энг баланд боксчимиз. Албатта, шахсий фикрим! Бектемирни қайтаришга етарлича сабаб йўқ. Дилшод жаҳон чемпионатида буни мураббийларимизга исботлаб қўйди.\n- 91 кг - 2 нафар номзодни ўртасидан танлаш керак деб ҳисоблайман, Санжар Турсунов, Мадиёр Саидраҳимов, ўзаро спаррингда ким устунроқ бўлса ўша ҳақли. Санжар бир қанча медалларни ютиб берган бўлса, Мадиёр ички биринчиликда етакчилик қиляпти.\n+91 - Баҳодир Жалолов, ҳозирда яққол етакчи. Ягона ҳалал берадиган жиҳат профессионал фаолияти, иккинчи даъвогар эса Лазиз Муллажонов, россиядаги турнирда ғолиб бўлиб ҳозирда яхши формада эканлигини кўрсатди.\nСарвар Рухиддинов (Тошкент вилояти, Паркент тумани) – талаба\n- 52 кг Шаҳобиддин Зоиров\n- 57 кг Миразиз Мирзаҳалилов\n- 63 кг Иқболжон Холдоров\n- 69 кг Бобоусмон Ботуров\n- 75 кг Бектемир Мелиқўзийев\n- 81 кг Дилшод Рўзметов\n- 91 кг Мадияр Саидраҳимов\n+91 кг Баҳодир Жалолов\nОриф Аҳмедов (Тошкент шаҳри) – талаба\n- 52 кг Шаҳобиддин Зоиров, энг муносиб номзод.\n- 57кг Миразиз Мирзаҳалилов, Олимпиадага боришга ҳақли ҳар ҳолда жаҳон чемпиони.\n- 63 кг Иқбол Ҳолдоров, ўзини кўрсатиш пайти келди.\n- 69 кг Бобоусмон , Макормакдан реванш олши керак. Шаҳрам эса ҳаваскорга қайткандан кўра, проф рингда фаолиятини давом эттиргани мақул.\n- 75 кг Бектемир, у хали ёш Арлен Лопесдан реванш олши керак. Исроил қайтади дейишмоқда, бу боксчимиз проф йўналишда анча танилди. Ҳаваскорга қайтиш бу орқага ташланган қадам.\n- 81 кг Дилшод Рўзметов, иқтидорли боксчи, қозоғистонлик рақибидан реванш олишини кутмоқдаман.\n- 91 кг Санжар Турсунов, ўзини кўрсатадиган давр келди.\n+91 кг шубҳасиз Баҳодир Жалолов.\n- 52 кг Шаҳобиддин Зоиров.\n- 63 кг Иқболжон Холдоров, агар бу боксчимиз вазнини тушира олса, мазкур вазннинг ҳақиқий етакчиси бўлади.\n- 69 кг Бобоусмон Ботуров бу боксчимиз сўнги йирик турнирларни барчасинда совриндор бўлди.\n- 75 Одилбек Aрслонов Ўзбекистон чемпиони, бу чармқўлқоп устасини ҳам йирик турнирларда кўрсак ёмон бўлмасди.\n- 81 кг Дилшод Рўзметов, жаҳон чемпионати кумуш медали соҳиби.\n- 91 кг Мадияр Саидраҳимов, яқиндагина бўлиб отган армия ўйинлари ғолиби. Уни ҳам Токиода кўрсак ёмон бўлмасди.\n+91 кг Баҳодир Жалолов, сўзсиз бу боксчимиз олтин медалга даъвогар.\nАлбатта, бу маълум бир мухлислар аудиториясининг фикрлари... боксимизнинг оммавийлигини инобатга олган ҳолда, мамлакатимизда миллионлаб ишқибозлар бор. Шунинг учун, бу мулоҳазалар қайсидир маънода бутун ўзбек бокс ихлосмандларининг фикри эканлигини билдирмайди.


Тожик журналистлари “ёт сўзлар” баҳонасида ўз фаолиятлари янада чекланишидан хавотирда\n22 январ 2018, Тошкент вақти: 21:01\nТожикистон Тил ва атама қўмитаси раҳбари Гавҳар Шарофзода.\nТожикистонда сўз эркинлиги чекланганидан шикоят қилган тожик журналистлари эндиликда Тил ва атама қўмитасининг оммавий ахборот воситаларида ёт сўзларни ишлатмасликка оид огоҳлантирувидан ташвишга тушиб қолдилар. Улар матбуотда тожик тили меъёрларини бузганлик учун жаримага тортиш тўғрисидаги қарор журналистлар фаолиятини янада кўпроқ чеклайди, деган фикрдалар.\nТожикистон Тил ва атама қўмитаси раҳбарияти ўз ижоди билан тожик тилини бузаётган журналистларни бундан буён жавобгарликка тортажагини эълон қилди. Қўмита эндиликда оммавий ахборот воситаларида сўзларнинг тўғри ишлатилаётгани бўйича махсус текширув олиб бориш ниятида.\nТил ва атама қўмитаси раис ўринбосари Саодатшо Матробиёнга кўра, жарима жорий қилиш журналистларни тушунарсиз сўзларни қўллашдан тийиш йўлидаги сўнгги чорадир.\n- Бунгача биз бир неча марта суҳбатлар ўтказганмиз, хатлар ёзганмиз. Аммо журналистлар ҳамон тўмтоқ тилда ёзишда давом этаётганини кўриб турибмиз, - дейди Саодатшо Матробиён.\nТожикистон Тил ва атама қўмитаси раис ўринбосари Саодатшо Матробиён.\nТил қўмитаси масъули тожик тили меъёрлари деганда араб калималари аралашмаган адабий жумлаларни ишлатишни назарда тутаётганини айтди. Матробиёнга кўра, “оддий халқ” бу жумлаларни ўқиётганда уларни англашга қийналмаслиги керак.\nТожикистон Давлат атама қўмитаси бошлиғи Гавҳар Шарофзода 2 август куни Озодликка тил меъёрларини бузган журналистлар бундан буён 120 АҚШ долларидан 160 АҚШ долларигача, ширкатлар эса 240 АҚШ долларидан 320 АҚШ долларигача миқдорда жаримага тортилиши ҳақида билдирганди.\nБу орада таҳлилчилар тожик тили меъёрлари бўйича ҳозирда аниқ-тиниқ қоиданинг ўзи йўқлигини қайд этиб, бундай вазиятда манфаатдор томонлар вазифасини суиистеъмол қилиши мумкинлиги юзасидан хавотир изҳор қилмоқдалар.\nТожикистон Мустақил оммавий ахборот воситалари миллий уюшмаси раиси Нуриддин Қаршибоев сўнгги йилларда тожик тили қоидаларига бир неча бор ўзгартишлар киритилгани ва улардан кўпчиликнинг ҳали хабари йўқлигини айтади. Қаршибоев фикрича, Тил ва атама қўмитасининг вазифаси журналистларни жаримага тортиш эмас, балки тожик тили меъёрларини мустаҳкамлашдан иборатдир.\n- Оммавий ахборот воситаларида тожик тили меъёрларига риоя қилинишини текшириш иши бир неча кишигагина топшириб қўйилиши тўғри эмас. Боз устига, бу одамларнинг ўзлари тожик тилини яхши билиши ҳали исботлангани йўқ, - дейди Нуриддин Қаршибоев.\nТожикистонлик журналист Сайфи Сафар Тил ва атама қўмитаси ўйлаб топган янги тартиб сўз эркинлигини янада чеклашдан бошқа нарса эмас, деган фикрда. У технологиялар асрида тожик тили “салом-алик” даражасидан чиқиб, кўламлироқ алоқа воситасига айланиши лозим, деб ҳисоблайди. Журналист қўмитанинг сўнгги қарорини қудратли тожик тилини мазкур муассаса йўлакларига қамашга уриниш ўлароқ баҳолайди.\n- Тил ва атама қўмитаси раиси “бегона” деб ҳисоблаган сўзлар тилимизга мутлақо ёт эмас, улар бизники. Боз устига, дунё тиллари тажрибаси тилнинг тирик организм экани ва вақти-вақти билан бошқа тиллардан атамалар ўзлаштириши мумкинлигини кўрсатиб турибди. Бу сўз ва атамалар қабул қилувчи тил руҳи ва талабларига мувофиқдир ва улар эндиликда ёт сўз бўлиб ҳисобланмайди, - дейди Сайфи Сафар.\nЖурналист Сайфи Сафар.\nТожик журналисти ёт сўзлар тафтиш қилинадиган бўлса, “суд” ва “прокуратура” каби сўзлар тожик тили учун мутлақо бегона экани, шунга қарамай, бунақа сўзлар ҳар қадамда учрашига эътибор қаратади ва бу сўзларга муқобил “додгоҳ” ва “додситони” сўзларини қўллашни таклиф қилади.\nОммавий ахборот воситалари тилини тушуниш қийинлашиб бораётганига оид баҳслар кўп йиллардан бери давом этмоқда ва журналистлар асосан араб калималарини жуда кўп ишлатаётганликда айбланиб келмоқда.\nЎтган йили Тил ва атама қўмитаси раҳбари Гавҳар Шарофзода бир неча нашр тили юзасидан норозилик билдириб, уларни огоҳлантирган. Айни пайтда тожикистонлик олимлар тожик тилига давлат мақоми берилганидан буён орадан 26 йил ўтганига қарамай, бу тилнинг белгиланган қонун-қоидалари мавжуд эмаслиги ва кўп одам ўз фикрини ифодалашда муаммоларга дуч келишини урғулайдилар.\nФорс тили луғатида бир неча юз минг сўз бўлганига қарамай, фаол қўлланиладиган сўзлар доирасининг торлиги туфайли тил эгаларининг кўпи ўз нутқида ўта жўн жумлалардан фойдаланиш билан кифояланади.\nОзодликнинг тожик хизмати суҳбатлашган таҳлилчилар Тил ва атама қўмитаси раҳбарияти жарима жорий қилиш ўрнига тил билиш даражасини яхшилаш учун аҳоли орасида мутолаани ташвиқ қилса ёки йўқ деганда, тожик тилига ёт бўлган сўз ва атамалар рўйхатини аниқлаб берса, яхшироқ бўларди, дея мулоҳаза билдирганлар. Бошқа томондан экспертлар Тил ва атама қўмитасининг бу қарорини “зарур бўлган вазиятда” оммавий ахборот воситаларига босим ўтказишнинг қўшимча усули, деб ҳисоблайдилар.\nТожикистонда расмийларнинг жамиятни "ёт унсурлардан тозалаш" ҳаракати илк бор кузатилаётгани йўқ. Шу йилнинг ўзида Душанбе томонидан жорий этилмиш чақалоқларга ҳайвон ёки уй анжомлари номини бериш, уларга арабча ва қулоққа ёт эшитиладиган хорижий исмлар қўйиш ёки русча услубдаги фамилия беришга оид тақиқлар шулар жумласидандир.


“Ўзметкомбинат”да ўртача ойлик иш ҳаққи 3 миллион сўмдан ошди Ўзбекистон янгиликлари\n“Ўзметкомбинат”да ўртача ойлик иш ҳаққи 3 миллион сўмдан ошди\n7 October 2019, 12:41\nУзбекистан, Ташкент – ЯН Batafsil.uz. Бугунги кунда “Ўзбекистон металлургия комбинати” нафақат Ўзбекистонда, балки бутун Марказий Осиёдаги йирик саноат объектларидан бири саналади. Корхона томонидан ишчи ходимлар ва уларнинг оилаларини қўллаб-қувватлаш мақсадида ўз ижтимоий мажбурият дастури амалга оширилмоқда, Бекободда уй-жой ва тегишли инфратузилма қурилмоқда.\n“Корхона ўз ходимларининг иш ҳаққисини мунтазам ошириб келмоқда. 2018 йилнинг ноябрь ойида маошлар ўртча 17 фоизга индексация қилинди. Охирги оширишдан сўнг корхонадаги ўртача иш ҳаққи 3 миллион сўмдан ошди ва бу ҳали охири эмас. Комбинат томонидан ўз ривожланиш дастури фаол амалга оширилмоқда, қувватлар модернизация қилинмоқда ва маҳсулот ишлаб чиқариш тобора ошмоқда. Бунинг натижасида иш самарадорлиги ошиб, харажатлар қисқармоқда. Пировардида, қўлга қиритилган даромад ва тежалган маблағлар ойлик маошларини ошириш ва ижтимоий мажбуриятларни бажаришга сарфланади” – дея маълум қилинди комбинатда.\nКомбинат томонидан молиявий жиҳатдан қўллаб-қувватланаётган муҳим ижтимоий лойиҳалардан бири – бу ходимлар учун уй-жой сотиб олишдир. 2018-2019 йилларда 235 нафар металлургга Бекободнинг кўп қаватли уйларидан хонадон сотиб олишга кредитлар ажратилган. Бу мақсадга 8 миллиарддан ортиқ маблағ сарфланган.\nЎсиб келаётган ёш авлод ҳам корхона эътиборидан четда қолмаган. 2019 йилда 1440 нафар болаларнинг саломатлигини мустаҳкамлаш режалаштирилган бўлиб, амалга 1507 нафар бола қамраб олинган. Улар орасида 242 нафар ўғил ва қизлар Тошкент вилоятидаги “Меҳрибонлик уйлари” тарбияланувчилари ва кам таъминланган оилалар фарзандлари эканлиги алоҳида эътирофга лойиқ.\nЭслатиб ўтамиз, бугунги кунда “Ўзметкомбинат” мамлакатимиздаги ягона қора металлургия корхонаси ҳисобланади. 2019 йилнинг март ойида корхона 75 ёшга тўлди. 2017 йилнинг июль ойида устав капиталида давлат улуши бўлган ишончли бошқарувчи сифатида хорижнинг SFI Management Group компанияси жалб қилинган эди. Натижада 2018 йилда Бекободликлар пўлат ва мис ишлаб чиқаришда юқори натижаларни кўрсатишди. 911 минг тонна электропўлат ишлаб чиқарилган бўлиб, 2017 йилга нисбатан ишлаб чиқариш суръати 137.9 фоизни ташкил этган. Шу билан бирга, комбинатда 1.06 миллион тоннадан ортиқ прокат маҳсулотларини ишлаб чиқарилган. Бу кўрсаткич ҳам ўтган йилга қараганда 45 фоизга кўпроқдир.


Кечки Анҳор: 26 февраль янгиликлари - Anhor\nAnhor Все посты Кечки Анҳор: 26 февраль янгиликлари\nКечки Анҳор: 26 февраль янгиликлари\nГулнора Каримова унга қарши жиноий иш тўхтатилиши эвазига 686 млн долларлик даъводан воз кечишга тайёр. Каримова шундай мазмундаги хат билан Ўзбекистон президенти номига мурожаат қилди. Каримованинг фикрича, унга тайинланган барча муддатлар, уй қамоғини ҳам ҳисобга олган ҳолда, ўтаб бўлинган.\nСирдарёда ис газидан икки киши заҳарланиб ҳаётдан кўз юмган. Заҳарланишга иситиш печи сабабчи бўлган. Яна иккита заҳарланиш ҳолати Фарғона вилоятида қайд этилган: икки киши ҳалок бўлган, бир нафари касалхонага ётқизилган.\nАлия Юнусова болалар омбудсменини бошқаради. Бундан олдин 15 йил давомида Юнусова Олий Мажлис Қонунчилик палатасининг депутати сифатида фаолият юритди.\nЎзбекистон ва Қозоғистон Урганчдаги форумда қарийб 500 млн долларлик келишувни имзолади. Тадбирда икки мамлакат бош вазири қатнашди. Жами 30 та келишув имзоланди.\nТошкент вилоятининг Бўстонлиқ туманида 1 майдан солиқ эксперименти ишга тушади. Хусусан сув мотоцикллари, квадрацикллар, парапланлар ва дельтапланлар ҳамда ёғоч каравотлар ва шунга ўхшаш ижарага олинадиган дам олиш объектлари жисмоний шахсларнинг даромад манбаига киритилади ва солиққа тортилади. Талаблар оилавий меҳмон уйларида хизматлар кўрсатадиган жисмоний шахсларга тааллуқли бўлмайди.


«Энг чидамлилар учун»: автономлиги нақ бир йилгача борувчи ақлли соат чиқди! (+видео) - Terabayt.Uz\nGarmin компанияси янги авлод смарт-соати – Garmin Enduro моделини намойиш қилди. Ишлаб чиқарувчи уни «энг чидамлилар учун», дея тарғиб қилмоқда.\nЎҚИНГ: NFC чипли, ихчам ва арзон Redmi Watch намойиш этилди\nGarmin Enduro гаджетининг асосий ўзига хослиги – автоном ишлаш даврининг анча юқори эканлигидир. Компаниянинг таъкидлашича, батареясининг тўла қуввати билан у ақлли соат режимида 65 кунгача, тежамкорлик режимида эса бир йилгача қайта зарядлашсиз ишлай олади!\nБундай кўрсаткичга эришишда иккита омил муҳим ўрин тутади: аввало, Garmin Enduro моделида қувватни бошқаришнинг созланувчи режимлари мавжуд. Қолаверса, унинг юзасига махсус – қуёш нуридан қувват олувчи Power Glass шишаси қопланган. GPS модели ёқиқ пайтида батареянинг тўла қуввати 70 соатга етади; қўшимча 10 соатлик автономликни эса Power Glass шишаси таъминлаб беради.\nEnduro соати диаметри 1,4 дюймлик, аниқлиги 280х280 пикселлик экранга эга. Мазкур девайс VO2 Max (кислород сарфининг максимал даражаси), машғулотлар интенсивлиги ва стресс даражасини аниқловчи датчикларга эга. Унинг сувдан ҳимояланган (10 ATM) корпусида оптик пульсометр ҳам жойлашган. Ақлли соат UltraRun дам олиш таймери, организмни тиклаш бўйича тавсиялар функцияси, кунлик югуриш ва велосипед ҳайдаш тавсиялари каби функциялар билан бойитилган.\nМазкур соат симсиз тўловлар учун Garmin Pay тизимини қўллаб-қувватлайди. Garmin Enduro корпуси пўлатдан ишланган версияда 800 доллар, нисбатан енгил – титан версиясида эса 900 доллар туради.\n#"ақлли соат" #Garmin #смарт-соат #аксессуарлар #Garmin Enduro


Ўқувчи ташқи кўринишига талаб кучайди\nБундан эътиборан ўғил болалар галстук тақиб, қизлар сочини ўриб юриши керак бўлади.\nЎзбекистон Республикаси халқ таълими вазирлиги мактаб ўқувчиларининг ташқи кўриниши тўғрисидаги қароир билан, ўғилболлар галстук тақиши, қизлар эса сочини ўриб юришини буюрди.\nКалта бўлса чўзамиз, узун бўлса кесамиз.\nЎзбекистон Республикаси халқ таълими вазирлигининг мактаб ўқувчилари ташқи кўринишига талабларини бир жумла билан худди шундай ифодалаш мумкин.\nХабарларга қараганда, ўқувчи қизлар кўйлаги ҳаддан зиёд узун ҳам, ҳаддан зиёд калта ҳам, ортиқча тор ҳам, ортиқча кенг ҳам бўлмаслиги лозим.\nҚизлар сочини бир ёки икки ўрим қилиб ўриши керак. Қирқ кокил қилиб бўлмайди.\nҚизлар мактабга келар экан, пардозида упа-элик ишлатмаган бўлуви даркор.\nЎғил болалар галстук тақиши, сочини калта олдириши лозим. Тирноқлари олинмаган, кийими дазмолланмаган болалар ҳам тартибни бузган ҳисобланади.\nЎзбекистондаги мактабларда Dress code жорий этилаётгани тўғрисида Россиянинг “Новости” ахборот агентлиги маҳаллий матбуотнинг 20 август, душанба кунги маълумотларига таяниб, хабар берди.\nОзодлик эса, мазкур мавзуни ўтган ҳафта бошида ёритган эди.\nШу кунларда ўзбекистонлик ота-оналар фарзандаларига талаб қилинаётган кийимларни сотиб олиб бераяпти.\nУсти оқ, пасти қора\nҚизи Боровский номидаги Тошкентдаги тиббиёт коллежида ўқийдиган онанинг айтишича, усти оқ пасти қора кийим кийишини талаб қилишган ва худди шундай кийим сотиб олинган.\nҚизининг коллеж кийимига бу онахон қарийб 150 минг сўм сарфлаган.\n“Мактаб формаси ижтимоий тенгсизлик устига ташланган парда”\nЎғил-қизи улғайиб уларга мактаб кийими сотиб олиш ташвишидан қутулган бухоролик Шуҳрат Ғаниевнинг сўзларини эшитиб, мана шундай фикрга келдик.\nЧунки, ўқувчилар орасида мактабга машина миниб борадиганлар ҳам бор.\n- Мактабга бораëтган болаларни кўрсангиз агар, баъзиларини ниҳоятда чиройли кийинган, ниҳоятда сифатли кийинган, иккита-учта тиллалар, мобил телефонларнинг энг қимматбаҳо моделлари, катта синфаги болаларнинг мактабга машинада боришлари ҳам бор. Мен ўзим кўрдим бир неча марта. Катта синфларда кўрдим мен. Айни пайтда афсус кўпчилиги камбағал оилалардан. Баъзиларининг пули етишмайди. Баъзиларида кийим-кечак у ëқда турсин ҳар кунлик овқатига берадиган пули камайиб кетаëтганини кўриш мумкин, деди бухоролик Шуҳрат Ғаниев.\n“Мавсуми келганда айтилаётган эски гап”\nАндижонлик инсон ҳуқуқлари ҳимоячиси Саиджаҳон Зайнобиддиновнинг айтишича, мактаб формаси тўғрисидаги гап янги гап эмас.\n- Бу гап бу йил чиқмади. Аввал ҳам бор эди бу. Агар мажбурий қиладиган бўлса, албатта ҳуқуқ ҳимоячиси сифатида буни мен қўллаб-қувватламайман. Агар ихтиëрий бўлса, бу яхши нарса. Лекин шароити йўқларга ë ëрдам қилиш керак ëки шароити бўлганда форма кийиш мақсадга мувофиқ бўлади, дейди андижонлик инсон ҳуқуқлари ҳимоячиси Саиджаҳон Зайнобиддинов.\nБугунги ўзбек жамиятида ягона форма тарафдорлари сонига бу масалада либерал бўлмоқ керак, дейдиганлар сони тенг бўлиши мумкин.\nБироқ Тошкентдаги коллежлардан бирининг талабаси овозини эшиттирмаслик шарти билан айтган гапдан сўнг ягона форма коррупция биносига қўйилаётган яна бир ғишт деган фикрни пайдо қилди.\nТалабанинг айтишича, “оқ кофта ва қора юбкани фақатгина ўқув юрти раҳбарияти айтган сотувчидан сотиб олиш мумкин. Раҳбариятга қарашли сотувчи товари эса, Ўзбекистоннинг иссиғида мутлақо кийиб бўлмайдиган сунъий матодан тикилган”.\n“Дарсликлар ҳали келгани йўқ”\nЯнги ўқув йили бошланишига 10 кунгина қолганига қарамай, дарсликлар ҳануз сотувчиларга, ҳар ҳолда қорақалпоғистонлик дарсликфурушларга ҳануз етиб боргани йўқ.\nБу ҳақдаги маълумотни Озодлик радиоси улгуржи китоб савдоси билан шуғулланувчи савдо ташкилотларидан бирининг ўзини Максетбек, деб таништирган раҳбаридан олди.\nМактаб дарсликлари тўғрисида сўз борар экан, Ўзбекистон расмийлари мамлакатдаги дарслар давлат тилидан бошқа тилларда ўтиладиган мактаблар учун ўша тилларда дарсликлар нашр этилаётгани тўғрисида айтиб келадилар.\nХусусан, Халқ таълими вазирлиги дарсликлар нашр қилиш бошқармаси бошлиғи Абдуҳамид Эрмакбоев 2 август куни Озодликка Ўзбекистонда таълим 7 тилда юритилиши, дарсликлар ўша тилларда, хусусан, рус тилида нашр этилиши тўғрисида маълумот берган эди.\nТошкентдаги “Книжний мир” дўкони сотувчиси билан ўтказилган савол-жавобдан Ўзбекистондаги рус мактаблар Россияда чиқарилган дарсликлардан фойдаланиши маълум бўлди.


23:56 / 12.04.2017\nҲар йили дунёнинг икки таниқли нашрлари — Time ва Forbes — дунёнинг энг нуфузли шахслари рўйхатини чиқаради. Мазкур баҳо олимлар тўплаган таҳлиллар ва маълумотлар асосида тақдим этилади. 2017 йилнинг етакчиларига эътибор қилинг. Қаршингизда, инсоният тақдирини ўзгартиришга қодир бўлган кучли шахслар рейтинги.\nДунёнинг энг бадавлат шахсларидан бири хайрия ишларига жуда катта маблағ ажратади. Билл ва Мелинда Гейтс 15 йил аввал жамиятдаги ижтимоий тенгсизликни бартараф қилиш бўйича хайрия жамғармасини очади. Унга бугунги кунда 30 миллиард доллардан ортиқ маблағ ажратилган. Ўтган йилнинг апрель ойида Гейтс очликка қарши курашиш учун қарийб 776 миллион доллар сарфлади.\nАҚШ федерал захира тизими раҳбари\nЖанет Йеллен аёл киши ҳам дунёвий молия бозорини бошқара олишини исботлай олди. Федерал захира тизимида айнан унинг раҳбарлиги АҚШ иқтисодини инқироздан олиб чиқишга ёрдам берди.\nҚарийб бир ярим миллиардга яқин католиклар «Аллоҳнинг Ердаги сояси»нинг изидан боришга тайёрдир. Франциск I ҳам ўз навбатида 79 ёшида ҳукуматни оқилона бошқаради. Унинг даврида Католик черковининг радикал консерватив кўриниши замонавий жамиятга мослашди: у жаҳон сиёсатидан хабардор ва кўп вақтини кам таъминланганларга бағишлайди — шунинг билан, сўзсиз, у барчага ёрқин мисол бўлаяпти.\nХитой раҳбари катталиги жиҳатдан дунёда иккинчи ўринда турган иқтисодиётни бошқаради ва у ўз мажбуриятлари юкини ҳис эта олади. Айнан Си Цзиньпин даврида Хитой Ғарб ва Шарқнинг энг йирик давлатлари билан жуда яхши муносабатларни йўлга қўймоқда.\nМана уч йилдирки, Ангела Меркель дунёнинг энг обрўли аёли бўлиб қолмоқда. Темир аёл бошқаруви остида Германия иқтисоди глобал инқирозга қарши чиқа олди. Шунингдек, Европа Иттифоқининг яхлитлигида ҳам айнан шу аёлнинг хизматлари катта.\nАҚШнинг 45-президенти - Дональд Трамп бўлиб, айни дамда у дунёнинг энг нуфузли шахсларидан биридир. Қисқа вақт ичида у Конгресснинг икки палатасини ҳам эътиборини қозонишга муваффақ бўлди. Унинг Make America Great Again деган баланд овоз шиори эса даврнинг чинакам иборасига айланди.\nForbes журнали тўртинчи маротаба ҳам Россия президенти Владимир Путинни дунёнинг энг обрўли кишиси дея эътироф этмоқда. Таниқли нашрнинг қайд этишича, россиялик етакчи босқичма-босқич ўз мақсадларига ҳар қандай шароит ва исталган ҳудудда эришиб бормоқда.


Кимлар экан, ўша машҳурлар?.. - Hidoyat.uz\nАсосий саҳифа Жамият Оила Кимлар экан, ўша машҳурлар?..\nЧоп этилди Mart 27, 2020 Кимлар экан, ўша машҳурлар?..da fikr bildirishni o'chirish\nАспирант йигит ва талаба қиз фарзандли бўлди - ўғил. “Ўзимиз зўрға яшаяпмиз, боқолмаймиз”… Бир тўхтамга келишиб, болани “васийлик” идорасига бериб келишди. Гўдакни эса тезда бошқа оила асраб олди. Жуфтликнинг иккинчи фарзандлари – қизи туғилганда моддий танглик бирмунча йўқолган эди, лекин бирга яшай олишмади. Эр хотини ва қизини қолдириб, уйдан чиқиб кетди. Шу бўйи университетдан ҳам кетиб, ўзини пул топишга урди. Мўмай даромад илинжида ҳар қандай ишни қилди. Аёл эса қизи билан қийналиб бўлсада яшай бошлади, бахти очилиб қайтадан бошқа одамга турмушга чиқди, яхши одам экан – қизчани ҳам ўз фамилиясига олди. Асранди бола ҳам, қизча ҳам улғайишди. Айниқса ўзга оилада, мутлақо бошқа одамларни “ота-онам” деб улғайган боланинг ҳам ҳаёти теккис кетмади, тиришди-тирмашди, ва ниҳоят бизнесда омадга эришди.\nШундай кунларнинг бирида асраб олган онаси вафот этиш олдидан унга энг катта сирни “асл ота-онаси бошқа одамлар” эканлигини айтди. Мотамдан сўнг йигитча анча ўйланди, ваниҳоят асл ота-онасини топиши кераклигини тушунди. Қидирув билан шуғулланадиган агентларга мурожаат қиларкан, уларнинг “Нима учун уларни топмоқчисиз?” деб берган жўяли саволига шундай деб жавоб берди: “Мени аборт қилиб юбормаганликлари учун уларга раҳмат айтмоқчиман!!!”\nҚидирувлар натижасида аввал онасини ва синглисини топди. Ўттиз бир йилдан сўнг учратган онасига ўз “раҳмат”ини айтганда, она ўзини тутиб тура олмади, ўғлини бағрига босишга журъати етмай, ўксиниб узоқ йиғлади… Синглиси билан ҳам анча тил топишиб олди.\n– Отамни ҳам қидириб топмоқчимисиз? – деб савол берди синглиси…\n– Кейинроқ, ҳали бунга тайёр эмасман, – деб жавоб берди акаси.\nҚиз бола-да, отасини ўзи қидириб топмоқчи бўлди, узоқ қийинчиликдан сўнг у ҳақидаги маълумотларни қўлга киритди: отаси ҳозирда- кичкинагина тамаддихонанинг хўжайини экан. Қиз чиройли кийиниб, кўрсатилган тамаддихонага кириб борди. Тамаддихона хўжайини, яъни отаси унга пешвоз чиқди, қизни кибор хонимлардан деб билиб мулозамат қилган бўлди:\n– Охирги пайтлар, тамаддихонам нозик меҳмонлар тез-тез ташриф буюрадиган гўшага айланиб боряпти, бундан камина жуда хурсандман, ким ўйлабди дейсиз, бу емакхонага шунақа машҳур одамлар ташриф буюради деб…\nҚиз ажабланиб савол берди:\n– Масалан, кимлар ташриф буюриб туради бу ерга?!\n– Машҳур миллиардер Стив Жобс кунда-кунора шу ерга келиб қаҳва ичиб кетади, – деб мақтанди емакхона хўжайини…\nҚиз шу ерда ортиқ жим тура олмади:\n– Биласизми, аслида Стив Жобс ким?! У сизнинг ўғлингиз бўлади, мен эса қизингиз…\nБир умр пул дардида ўзини ўтдан-чўққа урган, болаларини “боқолмаслиги” сабабли ташлаб кетган отанинг оғзи ланг очилиб қолди.\nҲа… Бу ўша машҳур Apple компаниясининг асосчиси, суриялик аспирант Абдулфаттоҳ Жандали ва немис миллатига мансуб талаба қиз Жоан Шибленинг фарзанди, Пол Жобснинг асранди ўғли, дунёни ўзгартириб юборган учинчи олманинг эгаси – Стив Жобснинг аччиқ ҳаётидан бир лавҳалар эди.\nБежизга Қуръони каримда “Очликдан қўрқиб, болаларингизни ўлдирманг, биз сизларни ҳам уларни ҳам ризқлантирурмиз” деб ёзилмаган… Жуда кўп қуръоний ҳақиқатларни ҳаётда кўриб ҳайратимизни яширолмаймиз…


Жамият 15:30 / 08.01.2019 56553\nАфсуски, бу муаммоларнинг охири эмас. Кийиниш учун жой йўқлиги сабабли керакли анжомларни (махсус белги, жилетка, ортиқча кийим) ўзлари билан олиб юришади. Ободонлаштириш ходимларини ҳожатхона йўқлиги ҳам сарсон қилади. Улар эса ҳар қандай шароит ва об-ҳавода ҳам ишни тўхтатмасликлари лозим. Улар ўз ишидан нолимайди...\n«Менинг пулим баракали, ҳалол. Бошида шу ишга кирганимда фарзандларим хоҳлашмаганди. Айниқса, ўғлим жуда ҳам қарши бўлди: Она, сиз юрасиз, кейин кўча-кўйда менга гапиришади - онангни кўча супурувчи қилиб қўйдингми, боқа олмадингми, деб менга маломат қилишади, дерди. Меҳнатнинг яхши-ёмони бўлмайди. Дунёда ўғирлик номус. Меҳнат одамни кўкка кўтаради, инсонийлигини оширади. Олдин кимдир ободонлаштириш иши билан ҳам қизиқармикан, деб ўйлардим. Интернетдан келган жавобларни ўқиб кўриб, ишим туфайли яна ҳам ғурурландим. Демак, одамлар бизга ҳали бефарқ эмас экан, бизнинг қадримизга етадиганлар бор экан. Бу жуда катта бахт. Баъзида машина, такси тўхтатишга тўғри келади. Устимда иш кийимимиз бўлади. Такси бундай халат кийганга тўхтамайди. Сариқ нимча кийганлар машина тўхтатиши мумкин эмасми?..» - дейди Муҳаррам Миржалилова.\n«Одамлар бизни жиноятчи, қилган жиноятининг жазосини ўташ учун шу ишда ишлашади, деб ўйлашади. Баъзида «тозалаган жойимизни ифлослантирманг», деган дашномимизга «жиноятчисан, шунга арзийсан», деган таъналар эшитамиз. Аммо бу нотўғри. Орамизда ўқиганлар ҳам, мактабда дарс берганлар ҳам бор. Ҳар биримиз ўзига яраша сабаблар билан шу ишдамиз. Жазо ўтаётганлар йўқ демайман, аммо улар шундоқ ҳам жазоланишмоқда. Ноўрин таъналар билан ерга уришингиз ортиқча», - дейди ободонлаштириш ходимларидан бири.


Саловат битилган зумрадлар ҳақида биласизми?\n«Мўғул» зумради Ҳиндистонда ҳукмронлик қилган Бобурийлар салтанатининг тўрт буюк ҳукмдорларидан бири – Аврангзеб замонига тегишли тарихий нақшинкор зумраддир. Бу қимматбаҳо тош энг катта нақшинкор зумрад саналади. Шунингдек, у дунёдаги энг машҳур зумраддир.\n“Мўғул” зумради устида моҳир заргарлар шу қадар усталик билан ишлаганларки, унинг бир тарафига нақшлар туширилган, иккинчи тарафида эса араб алифбосида сўзлар туширилган. Тошнинг тўрт томонидан очилган махсус бўртиқлар уни салла ёки либосда тақинчоқ сифатида тақиб юриш имконини беради.\nАраб алифбосидаги ёзувлар араб ҳуснихатининг ажойиб кўринишдаги намунасидир. Бу ёзувларда шиаларнинг саловати битилган. Охирзамон пайғамбари Муҳаммад саллоллоҳу алайҳи васалламга ва ўн икки имомга саловат битилган: “Ё Раҳим! Ё Раҳмон! Ё Аллоҳ! Аллоҳ Муҳаммад ва Алини, Фотима ва Хасанни, Ҳусанни ва Алини, Муҳаммадни, Жаъфарни, Мусони ва Алини, Муҳаммад ва Алини, Хусайн ва саботли Махдидан рози бўлсин”.\n“Мўғул” зумради энг катта ёзув туширилган зумраддир. Шунингдек, бу зумрад бобурийлар салтанати даври муҳрланган ягона нақшинкор зумрад бўлиб, у барча ҳинд зумрадлари учун андаза бўлган.\n“Мўғул” зумрад тошидаги ёзувларда 1695-96 йиллар муҳрланган, бу даврда салтанатни Аврангзеб бошқарган (1658-1707). Тахминларга кўра, зумрад тош ҳукмдорга тегишли бўлган, аммо шуни унутмаслик лозимки, Аврангзеб сунний бўлган. Шу сабаб ҳам ушбу зумрад Аврангзеб қўшинида хизмат қилган, келиб чиқиши шиа бўлган қўмондон ёки Аврангзеб маҳв этган Декан султонлигидаги султонлардан бирига тегишли бўлган. Зумрад тошдаги ёзувлар шиалар бошқарган Голконда ёки Бижапур султонларидан бирортасига тегишли бўлиши мумкин, деган тахминлар ҳам мавжуд.\nҚолаверса, Аврангзебга тегишли бўлган қимматбаҳо тошлар охир-оқибат Кажар салтанатига тегишли Эрон шохларининг тожи, қиличи, қалқони, кундалик ишлатиладиган буюмлари, тақинчоқларига зеб бериш учун ишлатилган. “Мўғул” зумради Аврангзебга тегишли бўлганида эди, шубҳасиз Эрон шоҳларининг хазинасидан жой олган бўлур эди.\n1958 йили “Мўғул”ни Ҳиндистонга қимматбаҳо тошлар сотиб олиш илинжида келган америкалик коллекционер Алан Каплан сотиб олди. Унинг вафотидан сўнг меросхўрлари зумрадни аукционга сотувга қўйишди. Christie’s of New York аукционида зумрад тош 2,2 миллион долларга сотилди. Бу рекорд кўрсатгич. Хабарларга кўра, ушбу зумрад тош ҳозирда Қатардаги ислом санъати музейида сақланмоқда.\nКиритилди: 09:44 21.11.2020. Ўқилди: 1692 марта. Фикрлар сони: 0 та.


Мобил илова орқали кўрсатиладиган давлат хизматларини 100 тага етказиш зарур — президент – Газета.uz\nМобил илова орқали кўрсатиладиган давлат хизматларини 100 тага етказиш зарур — президент\nШавкат Мирзиёев рақамли технологияларни жорий этиш чора-тадбирларига оид тақдимот билан танишди. Унда рақамли иқтисодиёт хизматларини 16 трлн сўмга, компьютер дастурлари экспортини 40 млн долларга етказиш мумкинлиги таъкидланди. Бундан ташқари, мобил илова орқали кўрсатиладиган давлат хизматлари сонини 100 тага етказиш белгиланди. Вазир, вилоят, туман ва шаҳар ҳокимлари порталларини шакллантириш бўйича топшириқ берилди.\nLotinchada 14 июл 2021, 09:25 Иқтисодиёт\nПрезидент Шавкат Мирзиёев 13 июль куни рақамли технологияларни жорий этиш чора-тадбирларига оид тақдимот билан танишди, дея хабар бермоқда давлат раҳбари матбуот хизмати.\nМаълумотга кўра, бугунги кунда Ягона интерактив давлат хизматлари портали орқали 253 хил хизматлар кўрсатилмоқда. 2021 йилда уларни яна 60 тага кўпайтириш, 50 дан ортиқ хизматларни соддалаштириш мўлжалланган.\n«Энг муҳими, бу ишлар сансалорлик, бюрократия ва коррупцияни камайтириб, вақт ва маблағларни тежаш, унумдорликни оширишга хизмат қилмоқда», — дея қайд этди президент матбуот хизмати.\n«Ўзтрансгаз»да шартномаларни бошқариш бўйича ахборот тизими жорий этилгани натижасида харажатлар 30 млрд сўмга қисқаргани таъкидланди. Шунингдек, 360 турдаги давлат божларини Ягона электрон биллинг тизими орқали тўлаш йўлга қўйилгани ҳисобига 24 млрд сўм маблағлар тежалган.\nТаъкидланишича, 2021 йилнинг биринчи ярмида рақамли иқтисодиёт соҳасида кўрсатилган хизматлар ҳажми 7 трлн 200 млрд сўмни, компьютер дастурлаш хизматлари экспорти 17 млн 500 минг долларни ташкил этган.\nШу билан бирга, рақамлаштириш рейтинги 65 та ташкилот, 116 та туман ва шаҳарда ишлар суст ташкил этилганини кўрсатмоқда.\n«Охирги йилларда қилинган ишлар, албатта, ўз натижасини берди, хизматлар қулай ва одамларга яқин бўлди. Лекин рақамли технологиялар кун сайин ўзгариб, янги-янги имкониятлар очилмоқда. Шунинг учун ҳар бир вазирлик, давлат органи ва ҳудудларда янги дастурларни жорий этиш бўйича „йўл харитаси“ ишлаб чиқиш керак», — деди Шавкат Мирзиёев.\nРақамли иқтисодиёт хизматларини 16 трлн сўмга, компьютер дастурлари экспортини 40 млн долларга етказиш мумкинлиги қайд этилди.\nШунингдек, мобил илова орқали кўрсатиладиган давлат хизматлари сонини 100 тага етказиш, хусусан, коммунал соҳа, кадастр, солиқ, божхона, пенсия ва меҳнатга оид маълумотларни олишда қулайликларни ошириш зарурлиги таъкидланди.\nХабарга кўра, мутасаддиларга вазир портали, вилоят, туман ва шаҳар ҳокимлари порталларини шакллантириш, улардаги маълумотларни мунтазам таҳлил қиладиган тизим яратиш бўйича топшириқ берилди.\n«Алоқабанк» акциядорлик тижорат банкига мижозлар учун барча хизматларни мужассамлаштирган ягона платформа яратиш, ахборот технологиялари соҳасидаги стартап лойиҳаларни молиявий қўллаб-қувватлаш вазифаси қўйилди.


Тўланмаган махр ҳақида\n8 ой аввал | Mirzohid | 2608\nАссалому алайкум! Ҳурматли устозлар, аёлим узоқ йиллик касалликдан сўнг вафот этди. Гап шундаки уни махрини беролмадим, чунки уни касаллиги учун қайда даво бор экан деб эсдан чиқиб кетибди. Шу махрни қандай тўласам бўлади? Бир танидиган домладан сўрасам унга узоқ йиллар ғамхўрлик қилдиз жуда кўп маблағ сарфладиз, ўшалар билан махрдан озод бўлдингиз деди. Шу тўғрими?\nУ гап нотўғри. Ҳар бир киши вафот топгач биринчи ўринда уни ғусл қилдирилади, кафанлари, қарзлари тўланади. Сўнг уни меросхўрлари ва ҳиссалари тайин қилинади. Аёлингизни олиши керак бўлган ҳаққларини ўшаларга берасиз. Аёлингизни ўғил-қиз, ота-оналари бўлиши мумкин. Махр ҳам хотинга берилиши керак бўлган эрнинг зиммасидаги қарз ҳисобланади. Эр ўша пулни ажратиб аёлининг мулкига қўшилади ва Қуръонда келган ҳиссаларича меросхўрларга тақсим қилиб берилади. Аввал бир аёлига тўлаш керак бўлган бўлса, энди ўша маҳрни нечта меросхўр бўлса ўшаларга бўлиб тарқатиши керак бўлади. Валлоҳу аълам!\nЭр чeт элда бўлса\nталоқ қилиш ҳақида\nКелиннинг устидаги ҳаққи\nмусулмон эркак кристиан диндаги кизга уйланиши\nТалок масаласида савол\nМаст ҳолатда аёлига кет деса талоқ тушадими?\nэрлик аёл учун ота-она розилиги\nКиши ўз қизига ва аёлига Фариштам, деб мурожаат қилса жоиз бўладими?\nСуд орқали ажрашиш, аёлга талоқ берилган ўрнида ўтадими?\nОтани пулига олинган маҳр маҳр ҳисобланадими?\nАборт қилдириш ҳақида\nникох бекор килинадими?\nЭр-ҳотин иккалови ғусл қилмагунча бир бирига тегса ғусл вожиб бўладими?


Носоз дазмол ва сифатсиз таъмирланган диван\nС начала работы biznes-daily.uz 8 364 721\nГлавная "ISTE'MOLCHI" Носоз дазмол ва сифатсиз таъмирланган диван\nЎИҲҲҚЖФнинг ишонч телефони орқали жорий йил 17 май куни Тошкент шаҳрининг Шайхонтоҳур тумани, Жарариқ мавзесида яшовчи С.Акромовдан шикоят-ариза келиб тушди.\nУнда қайд этилишича, истеъмолчи Олмазор туманининг Беруний кўчасида жойлашган “Artel” дўконидан 500 000 сўмга ART-SI-2800 русумли дазмол сотиб олган. Бироқ кафолат муддати мобайнида дазмол бир неча бор бузилиб қолган. Ҳар сафар дўкон томондан таъмирлаб берилган. Лекин ушбу хизматнинг сифатсизлиги истеъмолчида норозилик туғдирган.\nОлмазор тумани ИҲҲҚЖ ходимлари шикоят аризасида баён этилган ҳолатга аниқлик киритиш мақсадида жойига чиқиб ўрганиш ўтказишди. “Artel” дўкони сотувчисига соҳага оид қонун талаблари тушунтирилди. Шундан сўнг қисқа вақт ичида истеъмолчининг мурожаати ижобий ҳал қилинди.\nЖорий йилнинг 22 май куни эса туманнинг Қорақамиш даҳасида яшовчи Сергей Путнийдан оғзаки мурожаат келиб тушди. Ушбу шикоятда баён қилинишича, у даҳада жойлашган “Kichquruq” хусусий корхонасига юмшоқ мебелларни таъмирлаш учун олиб борган ва 600 000 сўм хизмат ҳақини олдиндан тўлаган. Бироқ тадбиркор томонидан сифатсиз хизмат кўрсатилган.\nМазкур оғзаки шикоят ҳам ИҲҲҚЖ ходимлари томонидан ўрганилди. Ҳолатга аниқлик киритиш мақсадида жойига чиқилганда, хақиқатан ҳам, “Kichquruq” хусусий корхонаси томонидан истеъмолчига сифатсиз хизмат кўрсатилгани аниқланди. Олиб борилган тушунтириш ишларидан сўнг истеъмолчининг мурожаати ижобий ҳал этилди, яъни юмшоқ мебеллар сифатли таъмирлаб берилди.


08:11 07 Апрел 2020\n21:28 28.02.2020 (Янгиланган 21:29 28.02.2020) Ҳавола олиш\nУ Ўзбекистон Бош вазирининг аграр ва озиқ-овқат соҳаларини ривожлантириш масалалари бўйича ўринбосари лавозимига тасдиқланди\nТОШКЕНТ, 28 фев - Sputnik. Бухоро вилояти ҳокими Ўктам Барноев эгаллаб турган лавозимидан озод этилди, деб хабар берилди Ўзбекистон президенти расмий сайтида.\n"Ўктам Исоевич Барноев Ўзбекистон Республикаси Бош вазирининг аграр ва озиқ-овқат соҳаларини ривожлантириш масалалари бўйича ўринбосари лавозимига тасдиқлансин ва шу муносабат билан Бухоро вилояти ҳокими лавозимидан озод этилсин", - дейилади хабарда.\nЭслатиб ўтамиз, Барноев Бухоро вилояти ҳокими лавозимини 2016 йил декабрдан буён эгаллаб келган.\nСешанба, 25 февраль куни Ўзбекистон президенти қатор тайинловларни амалга оширган эди.\nХусусан, президент фармони билан Жамшид Қўчқоров, Ўзбекистон Республикаси Бош вазирининг молия-иқтисодиёт ва камбағалликни қисқартириш масалалари бўйича ўринбосари – Ўзбекистон Республикаси иқтисодиёт ва саноат вазири лавозимига;\nТимур Ишметов Ўзбекистон молия вазири лавозимига; Омонулло Насритдинходжаев Ўзбекистон молия вазирининг биринчи ўринбосари лавозимига; Фарход Арзиев Ўзбекистон ташқи ишлар вазирининг биринчи ўринбосари лавозимига; Илҳом Неъматов Ўзбекистон ташқи ишлар вазирининг ўринбосари лавозимига тайинланган эди.


Сиёсатдан йироқ… сиёсатдон — www.ziyouz.uz\nБош саҳифа Илм ва фанТарихСиёсатдан йироқ… сиёсатдон\nСиёсатдан йироқ… сиёсатдон\nЧоп этилган 06.11.2004 06.07.2018 МуаллифZiyouz.uz\nФранция президенти Жак Ширакнинг биз билган ва билмаган ҳаёти\nЖак Ширак бутун жаҳонга уддабурон раҳбар, ўз нуқтаи назари, ўзгармас ва мустаҳкам позициясига эга сиёсатдон арбоб сифатида танилган. Франция президентининг таржимаи ҳолига назар солганда, бир жиҳат алоҳида кўзга ташланади. Дастлаб 1957 йилда сиёсат майдонига кириб келган Жак Ширак деярли ярим аср давомида қаршиликсиз ва инқирозларсиз мансаб пиллапояларидан кўтарилиб борди. Бирор марта ҳам ишончсизликка учрамади, бирор марта ҳам хизмат вазифасидан қуйига «шўнғимади».\nЖак Ширак 1932 йилнинг 29 ноябрьида Франциянинг азалий пойтахти Парижда хусусий компания раҳбари оиласида дунёга келди. Унинг болалиги жуда ҳам таҳликали ва нотинч даврга тўғри келди. Ёш Жак 7 ёшга тўлган вақтда мамлакат «юраги» — Париж Гитлер армияси томонидан босиб олинди. Ҳукуматнинг қўрқоқлиги ва нўноқлиги туфайли Франциянинг тарихий шон-шарафи ер билан яксон бўлди. Мамлакатнинг бир неча асрлик ўтмиши давомида бирорта саркардага Париж кўчаларида бемалол сайр қилиш насиб этмаганди.\nШирак оиласи Гитлер босқинидан қочиб Франция жанубига кетишга мажбур бўлди. Бўлажак президент беғубор болагидан маҳрум қилинди, 7 ёшида ҳаётнинг аччиқ-чучугини тотиб кўришга маҳкум этилди. Жак Ширак, эҳтимол, ўша пайтда — она шаҳрини, дўстларини тарк этиб номаълум томонга кетаётганда, қўрқоқ ва худбин юрт оғалари хатосини тўғрилаш ҳамда Франциянинг тарихий шуҳратини тиклаш учун ўз-ўзига сўз бергандир…\n1945 йилда — нацистлар қўшини тор-мор бўлиб, Париж истилочилардан халос бўлгани тўғрисидаги хабар яшин тезлигида бутун мамлакатга тарқалди. 5 йиллик муҳожирлик даврини бошдан кечирган Ширак оиласи яна қадрдон пойтахтга қайтди. Фашистлар босқини ва оиланинг бир неча йиллик саргардонлиги ёш Жак кўнглида ўчмас из қолдирди. Мазкур воқеалар таъсирида жуда эрта вояга етган болакай мактабда қунт билан ўқишга интилди. Мактабда қўйилган билим пойдевори унга Франциянинг юқори табақа — элита вакиллари таҳсил оладиган Карно ва Луи-Гран лицейлари талабаси бўлиш имкониятини туҳфа этди. Катта раҳбар бўлишни кўнглига туккан пойтахтлик йигит мамлакатдаги етакчи олийгоҳ — Париж сиёсий фанлар институтида таҳсил олди. Кейинроқ АҚШнинг жаҳонга машҳур Гарвард университетида билимларини чуқурлаштирди.\nШиракнинг болалик дўстлари у ёшлигида жуда ҳам тортинчоқ, уятчан бўлганини эслашади. Мустаҳкам ва букилмас ирода соҳиби бўлган парижлик интилиши ҳамда ҳаракати билан инсон ўз феъл-атворини ҳам ўзгартириши мумкинлигини исботлади.\nШу тариқа Жак Ширак — онасининг эркатой ва уятчан фарзанди, мактабда суратга тушишдан ҳам уялиб юрган болакай катта ҳаёт остонасига етиб келди.\n1957 йилда кичик маъмур вазифасида иш бошлаган Ширак беш йил ичида Жорж Помпиду ҳукуматининг етакчи мансабдорлари қаторига ўтди. 1972 йилга келиб қаҳрамонимизга биринчи маротаба вазирлик мақоми насиб этди ва у парламент билан алоқалар бўйича ҳукуматнинг ишончли вакили бўлиб қолди. Орадан кўп ўтмай, Ширак вазирлик портфельини алиштирди: унга мамлакат қишлоқ хўжалигини кўтариш вазифаси ишониб топширилди. Бу орада сиёсатдон арбоб мамлакат ички ишлар вазири лавозимида ҳам хизмат қилди.\nЖак Ширак 1974 йилда Франциядаги етакчи сиёсий ҳаракат — республикачилар партиясининг раҳбари этиб сайланди. Айни ўша йили ўтган сайловда партия ғалаба қозонди ва Ширак муваффақиятга эришган сиёсий ҳаракатнинг раҳбари сифатида ҳукумат бошлиғи лавозимига лойиқ кўрилди. У бош вазир вазифасида икки йил ишлади ва кўпчилик кутмаган бир вазиятда Париж мери лавозими учун бўлаётган сайловга ўз номзодини қўйди. Бу пайтда мамлакатдаги етакчи арбоблардан бири бўлиб қолган Ширак осонлик билан ғалабага эришди.\nКўпчилик бош вазирнинг бу ҳаракатига тушунолмади. Дўсту душман эндиликда Париж мери унвонига эга бўлган раҳбарнинг хатти-ҳаракатини таажжуб билан қабул қилди. Бироқ ҳаммаси кейинроқ аён-ошкор бўлди.\nБу пайтга келиб, Европанинг энг қадимий ва гўзал шаҳри ифлос ва тартибсиз бир масканга айланганди. Шошмашошарлик билан қурилган бинолар, маиший чиқиндилар билан тўлиб-тошган даҳалар ва атроф-муҳитга тонналаб заҳарли моддалар чиқараётган завод-фабрикалар қадимий Париж ҳуснига доғ бўлиб тушаётганди.\nКатта ҳаётий тажрибага эга бўлган Ширак оз фурсат ичида ҳаммасини жой-жойига келтирди. Минглаб замонавий уй-жойлар қурилди, атроф-муҳит тозалиги бўйича оммавий тадбирлар олиб борилди ва орадан кўп ўтмай Париж яна аввалгидай Европанинг энг обод ва гўзал шаҳрига айланди. Пойтахт мери лавозимида у 18 йил ишлади.\n1995 йил қаҳрамонимиз ҳаётида жуда катта ўзгариш юз берди. Мамлакатнинг биринчи рақамли раҳбари —президентлик учун сайловда иштирок этган Жак Ширак улкан ғалабага эришди. Ана шунда 20 йилча аввал Ширак томонидан қилинган таваккалчилик моҳиятига кўпчилик тушунди…\nДунё журналистлари Жак Ширакнинг давлат раҳбарига хос бўлмаган бир хислати ҳақида кўп бора ёзишган. Франция раҳбари аксарият сиёсий етакчилардан фарқ қилиб расмиятчилик, расмий қабул ва учрашувларни унчалик ҳам ёқтиравермайди. Кўпроқ самимий очиқ мулоқотлар ўтказишга ҳаракат қилади.\nФранция раҳбари дипломатларга, сиёсатдонларга унчалик ҳам мос келавермайдиган қайсар характерга эга. 1992 йилда — ҳали Париж мери лавозимида хизмат қилаётган пайтда Ширак Пекинга расмий ташриф билан келганди. Ўшанда бир қанча Хитой расмийлари билан учрашган Франция вакили негадир ҳамкасби — Пекин ҳокими билан учрашувни бекор қилган ва ватанига жўнаб кетганди. Кейинроқ маълум бўлишича, 1989 йили Пекиннинг Тянанмин майдонида бўлиб ўтган талабаларнинг тинч намойшини қонга ботиргани учун Ширак пойтахт раҳбарига шу тариқа ўз норозилигини билдирган экан.\nКўпчиликнинг ёдида қолган яна бир ҳодиса. 1994 йили бутун дунё Христофор Колумб томонидан Америка қитъаси кашф этилганининг 500 йиллигини тантана қилаётганди. Жак Ширак тантаналарнинг асосий мезбони Испания қиролига кутилмаган мурожаат билан чиқди. Франция раҳбари испан тахти соҳибига уч миллиондан ошиқ бегуноҳ одамнинг қирғин бўлишига сабаб бўлган воқеа муносабати билан қилинаётган тантанада умуман иштирок этмаслигини маълум қилди ва муболағасиз бутун дунёни ҳайрон қолдирди. Ўшандан баъзилар Ширакни сиёсатдан узоқ раҳбар деб ҳам аташди. Лекин, қизиғи, чўрткесарлик ортидан берилган баҳо доим сиёсат ичида бўлган ва, таъбир жоиз бўлса, сиёсат билан нафас оладиган Франция раҳбарининг обрўсига салбий таъсир кўрсатмади.\nЖак Ширак санъатга жуда ҳам қизиқади ва, таъкидлаш ўринлики, бу қизиқиш фанатлик даражасида. Президентлик унинг Шарқ санъати намуналарига қизиқиши, қимматбаҳо тарихий ёдгорликлар —ҳайкаллар, сурат ва қўлёзмаларни йиғишига халақит бермайди, билъакс ёрдам беради.\nЁшлигиданоқ Европа классикаси билан ошно бўлган Жак Ширак адабиётга ҳаддан зиёд ихлос қўйган. Рус тилини ҳам мукаммал ўрганган президент ҳатто Пушкиннинг машҳур «Евгений Онегин»ини ҳам франтсузчага таржима қилган.\nЖак Ширак Франциянинг тарихий шуҳратини тиклашга катта ҳисса қўшди. Бир муддат халқаро майдондаги етакчилик рольини йўқотган мамлакат яна ўз ўрни, мавқени тиклади. Жаҳон тақдирига дахлдор муҳим воқеаларга ўз муносабатини эркин билдира бошлади. Дунё Франция сўзига яна қулоқ тутишга кўникди.\n← Аввалги Аввалги АҚШ сайловлари: Буш ғалаба қозонди\nКейинги → Кейинги: АҚШда Ислом: кeча ва бугун


“Болаларга давлат заҳирасидаги эскирган гўштни едиришга қарор қилинди”\nДавлат заҳирасидаги гўшт маҳсулотлари¸ мутахассисга кўра¸ -25 ҳароратда¸ кўпи билан 2 йил муддат сақланиши мумкин.\nМаош ва таъминоти Ўзбекистон Молия вазирлигига қарам бўлган бюджет тизимлари¸ хусусан¸ мактаб-интернат ва болалар боғчаларига гўшт ва ва гўшт маҳсулотлари август ойидан бошлаб давлат заҳирасидан бериладиган бўлди. Озодликнинг Молия вазирлиги тизимидаги манбасига кўра¸ болаларга сақланиш муддати ўтган гўшт маҳсулотлари тарқатиш қарори бозорда гўшт нархининг ошиб кетгани муносабати билан қабул қилинган.\nБундай қарор¸ Озодликнинг Ўзбекистон Молия вазирлиги тизимидаги манбаси таъкидича¸ аксарияти ота-она бўлган бу соҳа ходимларини ҳам ташвишга солган.\n“Август ойидан бошлаб мактаб-интернат ва боғчаларга давлат заҳирасидан гўшт берилиши ҳақида Вазирлар Маҳкамасининг топшириғи чиқди. Таъминот соҳасидагилар ҳозир шу топшириқ ижросига киришган. Айтилишича¸ давлат заҳирасида ўн йиллардан бери музлаб ëтган гўштлар бор. Шуларни энди “Соғлом бола йили”да болаларимизга едиришмоқчи. Табиийки¸ мактаб ва боғчаларга бу гўштнинг қаердан келгани ҳақда изоҳ берилмайди¸ улар билиб ҳам ўтирмайди”¸ дейди ўз шахси очиқланмаслигини сўраган Озодлик манбаси.\nЎз тажрибасида давлат заҳирасидаги гўштнинг бевосита мактаб ва боғчаларга тарқатилаëтганида илк бор гувоҳ бўлаëтганини таъкидлаган молиячи¸ бундай қарорга Ўзбекистон бўйлаб гўшт нархининг ошиб кетгани сабаб бўлганини айтади.\nБу хабарга муносабат билдиришни сўраб Озодлик мухбири Вазирлар Маҳкамаси ҳузуридаги Давлат заҳираларини бошқариш қўмитасига мурожаат қилди. Қўмита расмий сайтида берилган телефон рақамларига кун давомида ҳеч ким жавоб бермади.\nЎзбекистон Давлат қўмитасидан жавоб олишнинг имкони бўлмаган саволларга жавоб излаб¸ Россия Давлат заҳираларини сақлаш илмий-тадқиқот институтига мурожаат қилдик.\nДавлат заҳиралари бўйича федерал агентликка қарашли мазкур институт мутахассиси Озодлик билан суҳбатда¸ давлат заҳирасидаги гўшт ва гўшт маҳсулотларининг сақланиш ва истеъмолга чиқарилишига оид қоидаларга шарҳ берди:\n- Давлат заҳирасидаги маҳсулотлар норматив ҳужжатларга мос тарзда сақланади. Ҳар бир маҳсулот учун алоҳида белгиланган қоидалар бор. Бевосита гўштга келадиган бўлсак¸ гўшт музлатгичда -25 даражали совуқда сақланиши шарт. Гўшт¸ ҳатто бундай қаттиқ совуқда музлатилишига қарамай¸ икки йилдан ортиқ сақланмаслиги керак. Икки йиллик сақланиш муҳлати тугамай туриб¸ давлат заҳирасидаги гўшт реализация қилиниши шарт. Давлат резервидан маҳсулот сотиб оладиган махсус тизимлар бор. Заҳирадан чиқарилган маҳсулотлар сифат текширувидан ўтказилади¸ лекин бозорга бу маҳсулотларнинг қай ҳолда чиқарилиши учун давлат заҳираси эмас¸ айнан шу таъминотчилар масъул¸ дейди россиялик мутахассис.\nМутахассисга кўра¸ Ўзбекистон давлат заҳираларини сақлаш ва реализация қилиш тартиби ҳам¸ қолган постсовет республикаларидан фарқ қилмайди.\n"Ўздонмаҳсулот" давлат акциядорлик компаниясининг собиқ раҳбари Олим Отаев Озодлик билан суҳбатда¸ ҳар бир давлат ўз резервида бутун мамлакат аҳолисининг камида уч ойлик эҳтиëжига етарлик асосий озиқ-овқат маҳсулотларини сақлашини айтади:\n- Давлат резерви бу камида уч ойга етадиган резерв бўлади. Масалан¸ бир ойда 350 минг тонна¸ дейлик¸ дон маҳсулотлари ишлатилса¸ 1 миллион 400 минг тонна дон резервда туриши керак. Бошқа асосий озиқ-овқат маҳсулотлари ва ëнилғи ҳам шундай. Энг кам давлат заҳираси¸ нормативга кўра¸ уч ойлик бўлади. Резерв нимага керак? Масалан¸ худо кўрсатмасин¸ уруш бўлса¸ очарчилик чиқса¸ табиий ҳалокат каби фавқулодда ҳолатлар рўй берган тақдирда¸ давлат¸ ҳукумат¸ шу резервни ишлатишга рухсат беради¸ дейди вазирлик даражасидаги компаниянинг собиқ раҳбари.\nБританиядаги The Economist нашри қайси мамлакатда жон бошига қанча гўшт истеъмол қилинишига оид ўтган йилги тадқиқотида Ўзбекистонни гўштхўрлик бўйича дунëда 120-ўринга қўйди. Ғарб мутахассислари ҳисоб-китобича¸ Ўзбекистонда бир йилда жон бошига ўртача 26 кило гўшт ейилади. Бу ҳисоб-китобдан келиб чиқилса¸ Ўзбекистонда аҳолининг бир ойлик гўштга талаби 65 минг тоннани ташкил этади. Давлат резервида эса¸ нормативга кўра¸ камида 195 минг тонна гўшт сақланади.\nОзодлик суҳбатлашган россиялик мутахассис¸ резервда сақланадиган ҳамма озиқ-овқат маҳсулотлари уларнинг сақланиш муддати тугамай туриб¸ янгиланиши¸ эскиларининг бозорга чиқарилишини таъкидлади.\nЛекин мавзуга алоқадор ўзбекистонликлар¸ бундай қоидага қатъий амал қилиниши борасида шубҳа билдирдилар.\n“Қоғозда давлат резервидаги гўшт ва гўшт маҳсулотлари янгиланди¸ деб кўрсатилиши мумкин. Лекин янги гўштнинг бозорга чиқарилиб¸ эскисининг ўз жойида қолгани ва бунинг орқасидан яна кимлардир каттагина пул ишлаб олмаганини¸ мавжуд коррупция боис¸ аниқ кафолатлаш қийин. Шахсан ўзим¸ заҳирада беш йил сақланган гўшт бюджет ташкилотларига тарқатилганига гувоҳман”¸ дейди Озодлик билан суҳбатда соҳага яқин манба.\nБундай вазиятда¸ август ойидан давлат заҳирасидан олиб болаларга бериладиган гўштнинг музлатгичда қанча ëтганию¸ уларнинг “Соғлом бола йили”да болалар соғлиғига қандай таъсир қилиши масаласи махсус текширувга лойиқ саволга айланади.


Ўзбекистон халқаро ислом академияси ҳаётидан репортаж\n23:55 09.04.2019 (Янгиланган 23:54 09.04.2019)\nДин ҳақида илм берувчи дунёвий маскан\nЎзбекистон халқаро ислом академияси 2018 йилнинг 16 апрелида Тошкент ислом университети ва Ўзбекистон ислом академияси негизида ташкил топган. Бугунга келиб, мингдан ошиқ талабалар, шу жумладан, чет эллик ёшлар ҳам ушбу таълим масканида таҳсил олмоқда. Айтиш жоизки, хорижий талабалар истисно тарзида Академияга суҳбат асосида қабул қилинади.\nАкадемияда Исломшунослик, Мумтоз Шарқ филологияси, Ислом иқтисодиёти ва халқаро муносабатлар факультетлари мавжуд. Бу факультетлар негизида эса 12 та кафедра ишлаб келмоқда. Ҳозирги вақтда бакалавриатнинг 12 та йўналиши, магистратуранинг 8 та мутахассислиги ҳамда докторантуранинг 4 та ихтисослиги бўйича талаба ва тадқиқотчилар қабул қилинмоқда.\n"Халқаро миқёсда фаолият юрита бошлаганимиздан буён дунёнинг барча қитъалари – Америка, Осиё, Европа, Африка, Австралиядан делегациялар ташриф буюрди. Дастлабки йили Россия ва қўшни давлатлар фуқароларида бу ерда келиб таҳсил олиш борасида таклифлар тушган бўлса энди мурожаатлар географияси кенгайиб, улар қаторига Малайзия ва Индонезия каби давлатлар ёшлари ҳам қўшилмоқда", – дейди ушбу таълим масканининг халқаро ҳамкорлик бўлими бошлиғи Зоҳир Тошхўжаев ва сал туриб қўшимча қилади: "Сиз бу ерга бевосита шахсан келиб, фаолиятимиз ҳақида батафсил репортаж тайёрлаган биринчи хорижий журналист бўлдингиз".\nСуҳбатимиз давомида иш режани тузиб оламиз ва репортажни таълим даргоҳи ректори, сиёсий фанлар доктори, профессор Шуҳрат Ёвқочев билан интервьюдан бошлашга келишамиз.\nЕтти ой олдин ушбу лавозимга тайинланган Ёвқочев билан суҳбатимиз академия мақсади ва вазифалари, талабалар одоб-ахлоқи, чет мамлакатларда туриб, Ўзбекистондаги йирик ислом маърифий маскани – Халқаро ислом академияси обрўсига путур етказишга уринаётган ва бундан манфаатдор кучлар борасида кечади.\n"Халқаро ислом академияси, дейилганда, кўпчилик наздида илоҳиётдан ёки фақат диний таълим берадиган таълим даргоҳи гавдаланади. Йўқ, ундай эмас. Биз авваламбор, диний ва дунёвий илмларни чуқур биладиган, жадал ривожланиб бораётган ҳозирги давр масалаларига тўлиқ жавоб бера оладиган, дунёқараши кенг мутахассисларни тайёрлаймиз. Янги-янги йўналишлар очмоқдамиз. Мана, ўтган йили янги йўналиш: зиёрат туризми, ислом иқтисодиёти ва молияси бўйича талабаларни қабул қилдик.\nЎзбекистон дунё цивилизацияси, хусусан, ислом маданиятининг қадимий марказларидан бири ҳисобланади. Бу мўътабар заминда номи оламга танилган олиму алломалар дунёга келган ва улар томонидан беназир асарлар яратилган. Демак, таълим масканимизнинг яна бир устувор вазифаларидан бири диний-маърифий соҳаларда кенг қамровли илмий тадқиқотлар олиб бориш, алломаларимизнинг бой илмий-маънавий меросини мукаммал ўрганиш ва ёш авлодни шу руҳда тарбиялашдан иборат", - дейди суҳбат давомида профессор.\nЁвқочев академия республикадаги барча диний таълим муассасалари учун ўқув-услубий марказ сифатида хизмат қилишига эътибор қаратади.\n"Бу йўналишда эҳтиёж жуда ҳам катта. Ноябрь ойида иш берувчилар мажлисини ўтказдик, академияни битирадиган 150 дан ортиқ талабаларимизнинг ҳаммаси давлат ташкилотларида фаолиятини давом эттиришяпти", - дейди у.\nБугунги кунда Академия хорижда фаолият олиб бораётган олий диний таълим масканлари ҳамда бошқа ташкилот вакиллари билан ҳамкорликни фаоллаштирган. Қолаверса, академияга чет давлатлардаги турли университетлардан кўплаб таклифлар тушмоқда.\n"Саудия Арабистонига бориб келдик, у ерда ҳам қатор университет, марказлар бизлар билан алоқаларни ўрнатиб, ҳамкорлик ришталарини ривожлантирмоқчи. Октябрь ойида тарихи минг йилдан ўтадиган Ал-Азҳар университети билан меморандум туздик, январь ойида у ерга бориб келиб, биринчи йиллик йўл харитасини тузиб, ҳозирги пайтда магистрант ва бакалаврларни саралаш босқичида турибмиз, куздан бошлаб талабалар Мисрга боришади. Шунингдек, Россия Федерацияси олий таълим муассасалари билан меморандум имзоланган. Англияга–Оксфордга профессор-ўқитувчиларимиз бориб келишаяпти. Туркиядан таклифлар бор. Ўн бешга яқин давлатлар билан алоқаларимиз мавжуд", - дейди халқаро алоқалар борасида ректор ва бу ишларнинг барчаси Академиядаги ўқув жараёни сифатини кўтаришга хизмат қилишини қўшимча қилади.\nСуҳбат давомида академия атрофидаги шов-шувларга ҳам тўхталамиз.\n“...тош отишлар жуда кўп бўлади. Мевали дарахтга тош отилади, дейишадику. Биласиз-ки, ҳар битта ўқув муассасасининг одоб-ахлоқ қоидалари мавжуд. Биз ўқув жараёнини ташкил қилишда Олий ва ўрта махсус таълим вазирлигига бўйсунамиз. Бу ерга ўқишга кирган талабалар билан икки томонлама шартнома тузилади. Бу Олий таълим ва ўрта махсус таълим вазирлиги қабул қилган қарорларга зид эмас. Шуни айтишим мумкин-ки, шу кунгача бирорта ҳам талаба одоб-ахлоқ қоидаларини бузганлиги учун академия сафидан четлаштирилмаган", - дейди ректор.\nЁвқочев академиянинг ўзига хос жиҳатлари ҳақида ҳам айтиб ўтади. “Бизда манбалар хазинаси мавжуд, у академиямиз фахри. Бу ердаги қўлёзмаларнинг энг қадимгиси XIII асрга бориб тақалади. XVIII-XIX асрга тегишли 2,5 мингдан ортиқ литографиялар, 10 мингтага яқин замонавий китоблар бор, албатта бориб кўринг”, - дея тавсия этади суҳбат якунида профессор .\nРекторнинг тавсияси билан Манбалар хазинасига йўл оламан.\nБу бўлим иккита алоҳида катта залга бўлинган бўлиб, биттасида замонавий нашр қилинган янги китоблар, иккинчисида эса қадимги қўлёзмалар ва тошбосма китоблар сақланар экан. Замонавий китоблар 10 минг нусхадан зиёд, қадимги қўлёзма асарлар 500 га яқин, тошбосма китоблар эса 1,5 минг нусхадан ошиқ.\nМанбалар хазинаси бўлими мудири Муҳаммадсиддиқ Усмоновнинг айтишича, бўлимдаги қадимги қўлёзмаларнинг аксарияти аҳоли томонидан талабалар фойдаланиши учун ҳадя сифатида топшириб кетилган.\nБўлимнинг асосий фаолияти аҳолидан китобларни сотиб олиш, ҳар ойда бир вилоятга сафар уюштириш ва шу қўлёзмалар тўғрисида тарғибот олиб бориш, китоб йиғиш ва сақлашдан иборат. Бўлим ходимларининг асосий вазифаси эса келиб тушган қўлёзма муаллифини, хусусан, ким томонидан ёзилган, қайси даврга тегишли ва китобнинг мавзуси нимадан иборатлигини аниқлашдан иборат. Шунингдек, китобнинг қайси хат туридан ва қандай қоғоз турига (Қўқон қоғозими, Самарқанд қоғозими, Бухоро, Шарқ қоғозларими) дахлдор эканлиги аниқланар экан.\nШу тариқа, китобнинг қисқа каталоги тузилади. Ундан кейин бўлимда муносиб сақлаш қиш, ёз об-ҳавоси масаласи кўриб чиқилади ва шу билан бирга китобнинг умрини узайтириш мақсадида улардан электрон нусха, яъни фотонусхалари кўчириб олинади. “Илмий ходимлар қўлёзмалардаги муҳим мавзуларни танлаб, уларни тадқиқ қилиб, ҳозирги замонавий тилимизга айлантириш билан, илмий ишлар билан банд бўладилар. Бўлимда нафақат диний мавзудаги, балки дунёвий мавзудаги китоблар ҳам кўп. Астрономия, тиббиёт, математика, фиқҳ, ислом тарихи ва манбашунослиги ва хатто зоология яъни ҳайвонот дунёсига тегишли китоблар ҳам мавжуд.\nБўлимда сақланадиган энг катта китоб - Усмон мусҳафидир. У 2004 йилда кийик терисига кўчирилган. Ҳалифа Усмон (р.а) даврида 7 та, баъзи манбаларга кўра 6 та нусха кўчириб, етти иқлимга тарқатилган. Айнан шу китобнинг ёши билан тенг бўлган Қуръоннинг Лангар нусхаси Қашқадарёдан топилган бўлиб, ҳозирги кунда 20 га яқин саҳифаси Ўзбекистонда, аксарият қисми эса Россияда сақланади.\nМанбалар хазинаси бўлими мудирининг айтишича, академиядаги ушбу бебаҳо хазинага БАА делегацияси мутахассислари ўта юқори баҳо берган бўлса, Ғарб давлатлари олимлари ҳам доима қизиқиш билдириб келадилар.\nБўлим мудири сўзларига кўра, Ўрта Осиё давлатларида ҳам бунақа катта бойлик йўқ. Қўшни мамлакатлардан - Туркманистондан келиб ўзлари тарихига тегишли бўлган кўп манбаларни ўрганиб кетишган.\nМанбалар хазинаси билан танишгач, дарс жараёнларини кузатиш учун академиянинг асосий бўлимларидан бири бўлган Исломшунослик факультетига йўл оламан.\nАудитория эшигини тақиллатиб, ичкарига киришимиз билан, талабалар ўринларидан туриб меҳмонларга ҳурмат кўрсатишади. Саломдан сўнг барчаси яна ўқитувчи сўзларига диққатларини жамлайдилар.\nДарслар рус, араб, форс тилларида кечмоқда.\nИсломшунослик факультети декани Абдухолиқ Ташанов “Исломшунослик” Академия тарихидаги янги йўналиш экани, шу пайтгача Ўзбекистонда бундай факультет бўлмаганини айтади. Ҳозирги кунда факультетда тўртта кафедра мавжуд. Юқори малакали мутахассислар 200 дан ортиқ фанлардан дарс беришади.\nУчта йўналиш: исломшунослик, диншунослик, ислом тарихи ва манбашунослик йўналишлари мавжуд.\n“Исломшунослик бўлимига биринчи марта 150 талаба қабул қилинди. Мазкур йўналишнинг асосий мақсади талабаларга ислом фанлари: Қуръон, тавсир, ҳадис, фикҳ каби илмлар моҳиятини чуқур ўргатиш ва яхши мутахассисларни етиштириб беришдан иборат. Ислом фанлари манбалари араб тилида бўлгани учун гувоҳи бўлганингиздек факультетда араб тили дарслари кўп ўқитилади.\nШунингдек, ҳозирги кунда диншунос кадрларга бўлган талаблар жуда ҳам ортиб бормоқда, улар нафақат ислом динини, балки бошқа динлар тарихини, моҳиятини чуқур ва теран англайдиган кадр бўлишлари лозим. Тўртта кафедра бутун республикадаги шу турдаги кафедралар учун таянч ҳисобланади.\nЯқин келажакда эса факультетда тўлалигича рус ва инглиз тилларида дарслар олиб бориладиган гуруҳлар ташкил этилиши кўзда тутилмоқда, деди у.\nТашанов билан факультет ўз олдига қўйган мақсадлардан ташқари бугунги кунда ислом дунёси бошдан ўтказаётган мураккаб даврлар ҳақида ҳам суҳбатлашамиз.\n"Ўз олдимизга ҳақиқий соф манбалар орқали исломий ҳақиқатни, эътиқодни ва билимларни чуқур ўрганадиган мутахассислар тайёрлаш ва шу орқали халқимизга илмни яна қайтаришни мақсад қилиб олганмиз", - дейди суҳбатдош.\nБугунги кунда жаҳонда тобора авж олаётган исломофобия тўғрисида саволимга жавоб берар экан, Ташанов ҳақиқатда ислом дунёси мураккаб вазиятни бошдан кечираётганини инкор этмайди.\n"Ҳозир манфаатлар дунёси, маданиятлар тўқнашадиган дунё. Шундай экан, Ислом моҳиятини, унинг замирида вужудга келган цивилизацияни, тараққиётни ҳазм қилолмайдиган кучлар бўлиши табиий. Чунки дунё шундай манфаатлар, эзгулик ва ёвузлик, ёки шундай кучлар тўқнашувидан иборат. Исломни қўрқинчли салтанатга айлантиришга уринаётган, одамлар онгида ислом аллақандай бир ёвузлик тимсоли, ёвузлик дини эканлигини сингдиришга уринаётганлар ва шундай стереотиплар онгида ўрнашиб қолганлар шуни билиши керакки, ислом ҳеч қачон ёвузликка чорламаган. Дунёга қанчадан-қанча тараққиёт маконларини берган дин ёвуз бўлиши мумкин эмас.\nИслом дини – бағрикенгликни ёқлайди. Ҳар бир ҳолатга инсонийлик нуқтаи назаридан ёндашишни ёқлайди. Ислом тинчлик дини, саломатлик дини. Бу дин ҳеч қачон инсонларни террорга ёки инсонларни бехудага қурбон қилишга чорламайди. Унинг моҳияти дунёни обод қилиш, дунёни ривожлантириш”, - дейди домла.\nУшбу бўлимни тарк этар эканман, академия ҳовлисида талабалар танаффусга чиқишганига гувоҳ бўламан.\nУч-тўрт, гуруҳ-гуруҳ бўлиб ўтирган талабаларнинг деярли аксарияти китоб ёки конспект мутолаа қилиш билан банд. Беседкада дарс тайёрлаб ўтирган қизлар ёнига бораман. Ўзимни таништириб, академия ҳақидаги фикрларини сўрайман.\nСуҳбат давомида қизларнинг бири “Ҳадиси шариф билимдони” мусобақаси ғолибаси эканлиги маълум бўлади.\nАйтганча, мухбирлигимдан хабар топишгач, юзларини суратга олмаслигимни сўрашади. Уларни тинчлантириб, ўқиш ҳақида савол бераман.\n“Устозларимизнинг ҳаммаси ўз соҳалари усталари. Қуръон устозларимиз, фикҳ фани устозларимиздан ўзимизга керакли бўлган маълумотларни олаяпмиз”, - дейди қизлардан бири.\nАкадемия атрофидаги шов-шувлар ҳақида фикрларига қизиқаман. Айтишларича, бу ҳақда улардан тез-тез сўраб туришади. “Биласизми, фикримча, бизнинг мақсадимиз биринчи галда илм бўлиши керак. Вақтимиздан тўғри фойдаланиб, билимимизни ошириб олишимиз керак, шу биринчи ўринда”, - дейди жавобни қисқа қилиб ёш талаба.\nШундан сўнг академиянинг Мумтоз Шарқ филологияси факультетига йўл оламан. Бу ерда мисрлик ўқитувчи Убайд Муҳаммад Абдулжаввад дарс беради.\nСўзлашича, талабалик йиллари даврида илк маротаба Ўзбекистон ҳақида эшитган. Чунки ўша вақтда республика эндигина мустақил давлатга айланган ва бу ҳақда бутун дунёга хабарлар тарқалган эди.\n"Мен унгача Моварауннаҳр ҳақида кўп маълумот билардим, бу ердан етишиб чиққан буюк мутафаккир ва уламоларнинг асарлари тўғрисида ҳам маълумотим бор эди. Ўқишни битирганимдан кейин, докторлик даражасига эришгач, Ўзбекистонда араб тилидан дарс бериш учун номзодим Миср Ташқи ишлар вазирлигидан тасдиқланган. Ўзбекларнинг ахлоқ-одоби, уларнинг анъаналари, адабиёти жуда ёқади", - дейди у ва академиянинг бир бўлаги бўлиб, шу соҳада ишлаётганидан жуда ҳам мамнунлигини қўшимча қилади.\nТаъкидлашича, ўзбекистонлик ва мисрлик талабалар ўртасида ўхшашлик жуда катта.\n"Улар ўртасидаги маданият бир-бирига яқин. Одоб, илмга интилиш, устозларга бўлган ҳурмат ҳам ўхшаш. Биз мисрликлар ўзбек халқининг– одоби, устозни ҳурмат қилиши, илмга бўлган интилиши ҳурмат қиламиз ва яхши кўрамиз. Президент Шавкат Мирзиёев ҳам кўп айтадилар – дунёга очилдик, деб, демак мана шундай очиқлик даврида ўзлигимизни, гўзал анъаналаримизни, катталарга, устозларга ҳурмат, қўшниларга эътибор сингари миллий анъаналаримизни сақлаб қолишимиз керак", - дейди суҳбатдош.\nУбайд Муҳаммад Абдулжаввад Ўзбекистонга қаттиқ меҳр қўйгани учун академияда узоқ йиллар ишлашни режалаштиришини маълум қилиб, мен билан хайрлашади.\nАкадемияда дўстона муҳит, дўстона кайфият ҳукм суради, сиз билан ҳатто сизни танишмаса-да албатта, саломлашишади.\nШу учунми, ушбу таълим даргоҳини бу ердаги муҳитдан мамнун ҳолда тарк этдим.


ЎзА - "PSB Insurance" суғурта компанияси (уз) "A +" миллий тўлов даражасини олди\n«SQB Insurance» 2019 йил якунлари ва 2020 йил биринчи ярим йиллик натижаларига кўра, миллий шкалада тўлов қобилиятининг дастлабки (uz) “A+” “Барқарор” прогноз рейтингини олди.\nБерилган (uz) “A+” рейтинги суғурта компаниясининг тўлов қобилияти “ЮҚОРИ” даражадалигини билдиради. Ушбу рейтинг «SQB Insurance» суғурта шартномалари бўйича ўз мижозлари олдидаги мажбуриятларининг ўз вақтида ва тўлиқ бажарилишини кафолатланганлигини кўрсатади.\n«SQB Insurance» мамлакат суғурта бозорининг ёш ва истиқболли иштирокчиларидан биридир. Ҳозирги вақтда суғурта компанияси ўз мижозларига суғурта хизматларини Ўзбекистон Республикаси Молия вазирлигининг 2019 йил 16 августдаги 00248-SF-сонли лицензиясига мувофиқ кўрсатиб келмоқда. Мазкур лицензия суғурта компаниясига барча 17 класс доирасида ихтиёрий ва мажбурий суғурта хизматларини кўрсатиш имкониятини беради. Шунингдек, тўлиқ шакллантирилган устав капитали суғурта компаниясига Ўзбекистон Республикасининг амалдаги қонунчилигига мувофиқ қайта суғурталаш фаолиятини ҳам амалга ошириш имкониятини беради.\nҲозирги кунда суғурта компанияси Қорақалпоғистон Республикаси, вилоятлар ва Тошкент шаҳрида очилган 14 та филиали орқали сифатли суғурта хизматларини кўрсатмоқда.\nШуни алоҳида таъкидлаш керакки, ўз фаолиятининг нисбатан қисқа даврида «SQB Insurance» қайта суғурталаш бўйича 27 та ҳамкорлик битимларини имзоладию Улардан, 4 таси “MOI Broker”, “СКАЛА брокер”, “Axiom inre”, “Страховой брокер Сосьете де Куртаж Ре” каби хорижий компаниялардир. Шунингдек, Туркиянинг “REMED Assistance” халқаро ассистанс компанияси билан чет элга саёҳат қилувчиларни суғурталаш лойиҳасини (саёҳатчиларни суғурталаш) амалга ошириш учун ҳамкорлик ҳам бошланди.\nТаъкидлаш жоизки, мамлакатимизда рақамли иқтисодиётни ривожлантиришга «SQB Insurance» ҳам ўз ҳиссасини қўшмоқда. Жумладан, кредит конвейер ёрдамида кредитлаш ва суғурталашни енгиллаштириш ва жараёнларни тезлаштириш мақсадида, “Ўзсаноатқурилишбанк” АТБ ва «SQB Insurance» ўз тизимларини биринчи бўлиб тўлиқ интеграллаштиришди. Бунинг учун “JOYDA" иловаси орқали кредитлаш ва суғурта полисларини расмийлаштириш мақсадида, “SQB Online” тизими ишлаб чиқилди ва банкнинг BPM ELMA (кредит конвейер) дастурий таъминоти билан интеграллаштирилди. Шунингдек, «SQB Insurance» ўзининг интерактив веб-сайтига эга бўлиб, у орқали мижозлар полисларининг ҳолатини текширишлари ҳамда суғурта компанияси ҳақида кенг маълумотлар олишлари мумкин.\n“SNS Ratings” РА фикрига кўра, «SQB Insurance» яқин келажакда Ўзбекистон Республикаси суғурта бозорида энг барқарор ривожланадиган молия ташкилотларидан бирига айланиши учун жуда яхши имкониятларга эга.